text:
Oranjestad-E resultadonan di e maneho cu gabineten Mile Eman I y II a hiba a duna resultadonan concreto cu ta wordo señala den e raport di IMF di siman pasa: nos economia a sali di e abismo di e caida di 13% di GDP, desempleo a baha for di 12% pa 7%, forsa di compra a stop di baha, inversionnan den nos pais a crece, turismo a crece y carga nos pais, fondonan di pensioen a wordo salba y e consecuencianan social a keda limita. Esaki ta e resultadonan den liña grandi di cinco aña di maneho di e gobierno di AVP, sosteni pa e fraccion di AVP den Parlamento. E resultadonan concreto aki, sigur si bo compara nan cu loke a y ta sostene den paisnan grandi y chikito rond di nos y den resto di mundo, ta duna bon motibo pa sigui cu e maneho actual. E maneho di inverti pa stimula economia y crea trabou, di sostene forsa di compra, di crea un sector economico nobo, di reforma finansa publico y sector publico gradualmente, ta esun cu ta duna e resultado aki. E alternativa cu oposicion (MEP/PDR/CFT) kier ta uno cu lo a hiba Aruba den problemanan financiero, economico y social grandicimo. Pasobra e ta un maneho cu no ta tene cuenta cu pueblo. Djis wak den paisnan den Reino y den mundo, pa bo wak kico e maneho ey a haci cu e paisnan. Conclusion: Aruba ta riba e bon caminda cu e maneho balansa di gobierno di AVP. Pero nos no ta cla ainda!
KICO FALTA
Loke gobierno di AVP a bisa cu lo bay haci pa saca nos pais for di e crisis, a sosode. A usa fondonan publico (placa di pueblo) pa inverti den nos pais, den forsa di compra, den rescata fondonan di pensioen, den inverti den infrastructura y crea trabou. Awor cu economia ta crece atrobe, mester sanea finansa publico. Nos mes a bisa esey prome cu nos a bay eleccion pa pueblo mes ta na altura. Awor ta ehecutando e reforma di finansa publico. Pa logra esey tin cu haci diferente cos hunto of tras di otro: baha gasto di operacion di aparato di gobierno gradualmente; reforma e sistema di belasting di Aruba pa crea un sistema mas balansa di entrada pa cubri tur e gastonan miho; reforma di e sistema di subsidio cu gobierno ta duna; reforma di e sistema di personal den servicio di gobierno; sigui baha gastonan di operacion di gobierno pa esaki cuadra miho cu e nivel di entrada di gobierno awor y den futuro. Saneamento di finansa publico mester bini di e combinacion di mehora entrada y baha gasto hunto. AVP a scohe pa haci esaki den un forma gradual pa evita consecuencianan economico, laboral y social indesea. Segun IMF nos ta bay yega na un situacion di finansa publico balansa na 2018. Hasta cu un surplus chikito. Pero nos no lo ta cla ainda. Pa sigura cu a largo plazo finansa publico keda balansa, e reformanan mester ta structural. No temporal pa algun aña so. Na mes un momento mester sigura cu sector priva ta sigui inverti den nos pais. Pasobra ta solamente si economia sigui crece nos pais ta sigui crea trabou, crea entrada y balansa tur su gastonan. Esey ta e caminda cu nos a scohe. Esey ta e caminda cu nos tin pa cana ainda. E resultado final lo ta un pais economicamente fuerte, financieramente stabiel, cu fondonan social cu ta sigura pensioen y cuido medico, y un gobierno cu finansa publico den balansa.


c: text/html

text:
WILLEMSTAD — Apesar di a keda menshoná riba e lista inisial di hungadónan ku a keda konvoká pa e selekshon di Kòrsou kontra El Salvador, Roly Bonevacia i Guyon Fernandez lo no ta ku e selekshon. E selekshon di Kòrsou ta enfrentá El Salvador den e di tres buèlta di e eliminatorio pa Mundial Rusia 2018.
Roly Bonevacia no ta muchu interesá den hasi e biahe for di Wellington, Zelandia Nobo pa Kòrsou. Segun un investigashon hasi lo tuma e medio-kampista di Wellington Phoenix por lo ménos 35 ora pa por yega Kòrsou for di Zelandia Nobo.
Di otro banda, Guyon Fernandez no por bandoná Australia. E delantero di 29 aña a kaba di sera un kontrakt ku e ekipo di Perth Glory na Australia i ta den trámite di Visa. Esaki ta pone ku Fernandez no por bandoná e pais te ora su Visa keda kla.
Miéntras tantu Gillian Justiana a keda konvoká di nobo pa e selekshon di Kòrsou. Tambe tin informashonnan ku Federashon Futbòl Kòrsou ta tras di un hungadó ku ta hunga na Bèlgika. Nòmber di e futbolista aki no a keda menshoná ainda, aunke nos a tende algun nòmber pero ta wanta esaki te ora nos tin konfirmashon.

robotstxt: allowed

filter: keep


text:
Un otro weekend carnavalesco ta den porta, caminda SMAC ta presenta su actividadnan pa grandi y chikito.
Eleccion Prins y Pancho
Diasabra 14 di Januari publico ta keda invita pa e eleccion di Prins y Pancho pa e temporada di Carnaval 63. E anochi lo cuminsa pa 7’or y e eleccion ta priminti di bira uno hopi pret y festivo. Entrada ta 5 florin, obtenibel na porta, cerca participantenan y na oficina di SMAC. Bin apoya e talentonan chikito, hoben y grandi na Aruba Entertainment Center. Na final lo cera riba ritmonan di banda Tsunami. Bar y cushina lo ta bon surti.
Parada di Blaas
Diadomingo nos ta celebra cu nos muchanan na San Nicolas den e Parada di Blaas. Por spera un gran cantidad di mucha den parada, gosando y bailando cu fantasia di blaas. E secuencia di gruponan ta 1.Deja Kids y Centro di Bario Noord cu STEAM, Grupo Nos Futuro cu NBO, TOB Kids cu ‘N Fuzion, Pink Kids cu Le Groove, Little Groovers y Champagne Kids cu BMW.
E ruta ta diferente e aña aki. Ta pidi publico pa tene bon cuenta cu esaki. Salida ta di Macro Supermarket – Pastoor Hendrikstraat – Caya Dick Cooper – B.v.d. Veen Zeppenfeldtstraat – Caya Captain H. Rodgers – Lagoweg – Crusa Bernardstraat – Lagoweg – Pastoor Hendrikstraat – Final ta Joe Laveist Sport Park.
Parada ta sali 2’or di atardi y ta termina 6’or di atardi. Camindanan lo wordo cera 1’or. Tene na cuenta cu ta prohibi pa staciona auto ariba acera nan di klinker. Nos ta spera tur hende diadomingo awo pa presencia e prome parada di mucha, e Parada di Blaas. Corda riba e proteccion di solo pa esunnan chikito, percura pa nan ta bon hidrata y cuida nan oido cu earplugs. Bay trankil riba caretera y corda riba bo #AMIGODIDI si ta consumi alcohol. Un feliz weekend di carnaval!


text:
The content originally appeared on: Diario
Demasiado atencion ta wordo dedica na promesanan pa futuro — *Hunto cu expertonan mester traha relato di loke a haci cu placa —*Prome cu eleccion mester enfrenta Pueblo cu realidad presente
ORANJESTAD(AAN)—Na diferente momento den historia di pais Aruba, Pueblo a bay urna electoral cu un bista completamente robez di e situacion cu e Gobierno saliente a laga atras.
Esaki ta e realidad cu a wordo presenta cu prueba na DIARIO y den cual a wordo mustra cu tanto na 2013 como na 2017, Aruba a vota sin e informacion concreto di loke a keda atras.
Segun informantenan clave esaki tabata e problema grandi pa Aruba cu na 2018 a wordo presenta cu un pakete di medida, cu for di 2015 ya a wordo signala como e aña den cual Aruba lo a haya su mes den problemanan sumamente serio, si no bini cambio den e maneho financiero di Aruba cu a empeora.
“E forma cu Pueblo di Aruba mester acudi na urno electoral no ta honra democracia, cu ta exigi pa Pueblo tin tur informacion cu ta haci cu Pueblo por vota na interes di e pais,” informantenan a indica.
A trece dilanti cu durante eleccion por mira mas bien cu acento ta wordo poni riba programanan pa gobernacion cu ta yena na demasiado occasion cu fantasia na cual hamas e partido por tene su mes.
Segun expertonan no por ta cu Pueblo mester bay eleccion cu suficiente capacidad cu ta haci cu e por huzga e gobierno cu ta baha y ta busca voto pa e keda na mando.
Na 2013 Aruba a bay eleccion pa un gobierno cu segun Pueblo a haci un tremendo trabou riba tereno financiero pasobra Pueblo tabata mira e forma cu a baha BBO cu mitar.
Pero na 2013 ya Gobierno tabata prepara medidanan cu e mester a tuma y na 2014 ta mira e medidanan aki presente ora bom a rementa na Aruba hasta sin Hulanda.
Na 2017 Aruba no tabata prepara pa e cantidad di placa cu e mester a paga realmente na debe y tabata kere ainda cu Citgo lo a haci un milager. Esaki ta haci cu na 2018 e sorpresanan amargo tabata tin mas peso pa Aruba.
E unico forma segun expertonan pa pone fin na e realidad aki ta, pa exigi gobiernonan cu mester baha na momento cu nan termino a caba of pasobra cu a surgi problema den coalicion, pa entrega na Pueblo cifra corecto di e estado financiero den cual nan ta bay laga Pueblo.
Prome cu eleccion instancianan manera Algemene Rekenkamer Aruba mester prepara cifranan den cual ta duna Pueblo un resumen.
Segun Ley pa por traha un presupuesto, e cifranan pa cualkier aña, un Gobierno mester di e cifranan corecto di e ana anterior, cu mester a wordo acorda dor di Parlamento.
Pa e ultimo lunnan di gobernacion por presenta cifranan tentativo di instancianan oficial pa asina Pueblo no mester vota a base di promesa pa futuro, pero trabou cu e gobierno a haci, e placa cu el a gasta di e pais.
E forma cu Pueblo ta vota a base di promesa y no a base di loke gobernacion a haci y den cual cifranan no ta presente pa ningun bisa con nan lo cambia e cifranan aki na interes di e pais, ta haci cu eleccion no ta entrega Pueblo e oportunidad pa huzga un gobierno saliente riba hechos loke ta haci cu Pueblo ta vota solamente basa riba promesa, loke ta contra democracia.


text:
Atvertensia: no uza algun produkto spesífiko ku a bini for di Hulanda di e marka Heineken / Waarschuwing: let op bij gebruik van specifieke producten afkomstig uit Nederland van het merk Heineken
Atvertensia: no uza algun produkto spesífiko ku a bini for di Hulanda di e marka Heineken
Gobièrnu di Boneiru ta atvertí komunidat di e rísiko pa glas kibrá den algun produkto spesífiko di e marka Heineken. E atvertensia ta konta pa e siguiente produktonan ku a importá for di Hulanda ku fecha di vensementu 31 di yanüari 2023:
- Heineken bier Mono 6 x 25CL
- Heineken bier mono 12 x 25cl
- Heineken 0% FL 6 x 25 CL
Si a kumpra un di e produktonan ariba menshoná, ta konsehá pa no uza esaki. Direktorado di Supervishon i Mantenshon di lei ta vigilá e situashon aki. Pa kualkier pregunta por tuma kontakto ku Direktorado di Supervishon i Mantenshon di lei na: 715-5300.


text:
oranjestad-Awe pa prome biaha den historia di nos pais, Gobierno, bou liderazgo di Sra. Mr. E.Wever-Croes, a bin duna un update con presupuesto 2018 ta wordo ehecuta. Esaki a base di un mocion cu a wordo aproba door di MEP,POR y RED. Lamentabelmente fraccion di AVP a vota contra e mocion aki e tempo ey.
Lider di fraccion di MEP, sr. Tjon a splica cu e ta para awe den Parlamento cu sentimento mixto. E motibo di esaki ta cu un banda instancianan imparcial, a base di cifranan honesto, ta prueba cu e maneho ta honesto y responsabel. Pero apesar di esaki por deduci tambe cu CAFT, es decir Hulanda, kier impone mas norma riba pais Aruba.
CAFT
Den e rapport di CAFT por deduci cu CAFT kier impone con cierto proceduranan na Aruba mester cana. Nan kier exigi por ehempel pa introduci un norma riba nos maneho di personal. Tambe den e rapportnan por saca afo cu nan kier pa tur fondo adicional (meevallers) wordo aloca pa cubri debe. Manera ta conoci e protocol 2015, firma y aproba door di AVP, a mina nos autonomia y tawata e base pa e ley di LAFT. Ful e proceder tawata contra nos estado di derecho y nos constitucion.
Futuro di pais Aruba
Sr. Tjon a splica cu como Arubiano e ta convenci cu riba tur nivel, Gobierno, Parlamento y Departamentonan Gubernamental, tin e profeshonalnan y e responsabilidad pa fiha e rumbo nobo pa nos pais. sr. Tjon a bisa: “ Nos mes por y ta responsabel suficiente pa drecha nos pais. Mescos cu Hulanda ta bisa nos cu Aruba mester gana e confiansa bek, mi ta puntra Hulanda ki confiansa ami como Arubiano por tin den nan”.
Pa termina sr. Tjon a bisa cu si Hulanda ta haya cu si un Arubiano ta kere den su pais y su hendenan, esey kiermen mes ora cu e ta contra Hulanda, laga nan defini esey asina e ora. Kere den Aruba y nos hendenan, no kiermen cu nos ta contra Hulanda. Ki bal cu nos maneho ta wordo hiba corectamente y nos ta drechando e rumbo di nos pais, pero Hulanda kier mina nos autonomia. Awo nan kier dicidi riba maneho di nos personal y con mester aloca nos fondonan. Mañan nan lo kier dicidi ki color di uniform nos por bisti y con y den kico nos por inverti?
E desaroyo aki ta preocupante y sr. Tjon a duna di conoce cu, contrario na Parlamento 9 cu un mayoría absoluto di AVP, fraccion di MEP no lo aproba niun ley cu ta mina nos autonomia y cu ta bay contra nos estado di derecho.


text:
Pronóstiko di tempu pa Kòrsou i bisindario bálido te djárason mainta 06:00 o.l., 04 di mart 2020.
Pronóstiko
Pronóstiko di tempu pa Kòrsou i bisindario bálido te djárason mainta 06:00 o.l., 04 di mart 2020.
Kompilá: djamars 03 di mart 2020, 05:00 o.l. (09:00 UTC).
Tempu: Leve te parsialmente nublá i no ta antisipá áwaseru signifikante.
Temperatura máksimo lo alkansá 32ºC i temperatura mínimo 25ºC.
Solo ta sali 06:50 i ta baha 18:45 o.l.
Bientu: Direkshon por lo general ost i moderá; forsa 3 te 5 (12 te 39 km/ora, 7 te 21 nudo). De bes en kuando posiblemente fuerte den ráfaga; forsa 6 (40 te 50 km/ora, 22 te 27 nudo).
Situashon general: Durante di próksimo 24 ora, un airu relativamente seku den nos region, lo sigui mantené un wer generalmente seku riba nos isla. Mas aleu, forsa di bientu lo oumentá gradualmente den transkurso di e siman aki.
Kondishon di laman: Trankil te moderá ku altura di olanan entre 1 i 1.5 meter (3 pa 5 pia).
Fenómeno spesial: Ningun.
Perspektiva te djaweps mainta: Parsialmente nublá ku chèns pa algu di áwaseru.
Meteorólogo: Rombley.


text:
E ta aumenta bo hormoon di animo positivo.
E ta reduci e energia di hormoon di stress.
E ta reduci ansiedad, cortisol y adrenalina.
E ta reduci presion den sanger.
Pasobra cu bo ta sinti contento y bo ta smile bo ta produci endorphin cual ta un kimico cu ta reduci dolor y stress.
Bo smile ta transmiti energia di alegria y felicidad y e ta contagia otro hende positivamente.
E ta aumenta bo sistema di defensa contra virus y malesa.
E ta haci bo luci atractivo.
E ta fortalece relacion cu sinceridad y positivismo.
E ta yudabo biba mas largo.


text:
ULTIMO ORA.
BONEIRU.
2 persona a keda herida pa glas ku a kai riba nan ora nan tabata bezig ta instalando e.
Na un kompleho di apartamentu den konstrukshon na e bario di belnem 2 homber ta resulta herida na momentu ku un glas grandi ku nan tabata instalando na e kompleho a kibra y kai korta tur 2 trahado.
Un di nan a risibi un korta formal na altura di su skouder y e otro a risibi korta na altura di su garganta.
Polis y ambolans a yega mesora na e sitio.
A pidi un di dos ambolans tambe ya ku 1 di e viktima nan tabata sangrando hopi.
Algu a bai robes ku a pone e glas grandi kibra y kai korta tur 2 trahado.
Investigashon ta andando.
FUENTE: AIMED AYUBI.
NOTISIA KU BO POR KONFIA.


text:
Pronóstiko di tempu pa Kòrsou i bisindario bálido te djaluna mainta 06:00 o.l., 7 di mart 2022.
Pronóstiko
Pronóstiko di tempu pa Kòrsou i bisindario bálido te djaluna mainta 06:00 o.l., 7 di mart 2022.
Kompilá: djadumingu 6 di mart 2022, 05:00 o.l. (09:00 UTC).
Tempu: Parsialmente nublá ku algun áwaseru lokal posibel.
Temperatura máksimo lo alkansá 30ºC i temperatura mínimo 25ºC.
Solo ta sali 06:48 i ta baha 18:46 o.l.
Bientu: Direkshon por lo general ost i moderá; forsa 3 te 4 (12 te 30 km/ora, 7 te 16 nudo). De bes en kuando basta fuerte den ráfaga; forsa 5 (31 te 39 km/ora, 17 te 21 nudo).
Situashon general: Kondishon atmosfériko ta keda faborabel pa mas nubia sigui pasa de bes en kuando riba nos region durante di próksimo 24 ora. Algun di e nubianan aki por generá momentunan di áwaseru riba sierto parti di nos isla.
Kondishon di laman: Moderá ku altura di olanan entre 1 i 1.5 meter (3 i 5 pia).
Fenómeno spesial: Ningun.
Perspektiva te djamars mainta: Parsialmente te hopi nublá ku chèns pa algun áwaseru lokal.
Meteorólogo: Rombley.


text:
Kala
Kala ta un pasapalu típiko di Kòrsou trahá prinsipalmente di bonchi wowo pretu. E ta un pasapalu hopi gustá pa su tekstura úniko i un sabor pikante.
A pesar di ku e ta hopi fásil pa traha, e preparashon ta eksigí tempu i dedikashon. Den e video aki Eli Felisia ta bai kompartí detayadamente kon por traha un dushi kala ku solamente 6 ingrediente.
Loke bo ta bai siña ta:
- E importansha di un bon preparashon promé ku bo traha e kala
- Kiko ta e téknika pa traha un kala di tekstura suave i di bon sabor
- Kua ta e método ku bo por usa pa evitá ku bo kala ta bira muchu vèt
Konosementu
- Pa por sigui e kurso akí no ta rekerí konosementu avansá di kushina. Tur paso ta ser spliká di un manera fásil i komprendibel
Kurso aki ta inkluí
- Video ku durashon di 07 minüt i 17 sekònde
- Akseso ilimitá na video
- Akseso via selular i kòmpüter


text:
Minister Plenipontenciario Interino Ady Thijsen LO PERCURA CU ARUBAHUIS TIN PRESENCIA BEK DEN COMUNIDAD HULANDES
Minister Plenipontenciario Interino Ady Thijsen
LO PERCURA CU ARUBAHUIS TIN PRESENCIA BEK DEN COMUNIDAD HULANDES
ORANJESTAD – Arubahuis como institucion ta trahando duro pa tin su posicion fuerte bek den comunidad Hulandes. Den cuadro di esaki, lo tin un plan den cual tur trahado di Arubahuis lo tin un rol den dje, incluyendo director y Minister Plenipotenciario Interino señor Ady Thijsen. E meta ta cu como ekipo/hunto lo mester percura pa mustra cu Arubahuis tey como institucion na Hulanda semper pa nos Arubianonan y alabes cu tin un rol den comundad Hulandes, Minister Thijsen a bisa.
Minister Thijsen a splica cu desde cu el a yega Hulanda, e tabata den contacto cu diferente gremio, y a ripara cu tin e sentimento cu Arubahuis mester tin un rol fuerte y visibel, cual Minister Thijsen ta ful di acuerdo cu ne. Pues, algo hopi importante ta pa percura pa Arubahuis tin su rol bek den e comunidad Hulandes. “Si nos wak bon tur loke ta pasando rond mundo manera efecto y daño causa pa Covid, y awo tambe e guerra na Ukraina. Tur esaki tin efecto riba region Caribense, Hulanda y otro paisnan Europeo. Eynan mi ta kere cu e rol di nos ta grandi aki na Hulanda, “ Minister Thijsen a expresa.
Gobierno di Aruba y Parlamento di Aruba tin contacto cu e Gobierno y Parlamento na Hulanda, pero Arubahuis cu ta situa na Hulanda, su relacion tambe ta hopi importante. E relacion cu Arubahuis tin ta amplio esta tin contacto cu Gemeente, Provinciale Staten, Algemene Rekenkamer, Eerste kamer, Tweede kamer, Koninkrijksregerig, Europese Unie y tambe sin falta comercio cu ta hopi importante, y diferente fundacion cu tambe ta importante na Hulanda.
Por ultimo, Minister Thijsen a expresa cu tin hopi trabou pa haci, y ta bezig tambe cu e proceso pa renoba e edificio di Arubahuis. No obstante esaki, ta sinti cu ta riba e caminda corecto y cu ta bay logra varios cos den e tres añanan cu ta bay bin.


text:
Minister Dangui Oduber BRITISH AIRWAYS TA LANSA VUELONAN DIRECTO PA ARUBA NA MAART 2023
ORANJESTAD – Diahuebs Minister di Turismo sr. Dangui Oduber a yama Bon Bini na un dia memorabel pa Aruba su turismo. Aruba ta keda reconoci un biaha mas como un destinacion di nivel halto global, e biaha aki pa e aeroliña Britanico. E strategia pa expande nos mercadonan internacional ta dunando su fruto.
Na aeropuerto e mandatario conhuntamente cu Aruba Tourism Authority y Aruba Airport Authority a firma e acuerdo cu e aeroliña nacional di Gran Britania esta British Airways. Minister Oduber ta contento di por anuncia cu entrante di maart di aña 2023 lo cuminsa cu dos vuelonan semanal directo desde di London Gatwick (LGW) Airport.
Ta bon pa menciona cu den pasado ya caba tabata tin vuelonan desde di London pa Aruba pero esakinan tabata vuelonan temporal den vakantie grandi y tambe di charter. Pero esaki ta e prome biaha cu tin vuelonan directo cu ta vuelonan scheduled.
E mandatario ta señala cu e anuncio aki ta demostra un voto di confiansa hopi grandi pa cu Aruba su turismo den Europa. E dos vuelonan semanal cu lo bin di LGW lo ta riba diahuebs y diadomingo cu lo wordo opera cu un avion Boeing 777-200 di 336 asiento. Tambe tin entendi cu ya caba ta disponibel pa pasaheronan por book pa nan vuelo pa Aruba den luna di maart.
Ya desde un tempo caba e mercado di Gran Britania ta creciendo den un mercado importante pa Aruba ricibiendo alrededor di 11 mil Britanico pa aña. Minister Oduber ta premira cu e vuelo nobo aki lo bay duna un empuje grandi, no solamente na e cantidad di bishitante, pero tambe den aumento di e mercado di Britania pa Aruba como destinacion.
Minister Dangui Oduber ta yama danki na AAA, especilamente e Airlift Committee, tambe na ATA, especialmente ATA-Europe y ATA-UK, pa logra trece un di e aeroliñanan mas prestigioso na nos isla. Un danki sigur na British Airways pa duna Aruba su confiansa. Danki na tur persona cu ta involvi den Aruba su turismo, na tur esnan cu ta duna e tremendo servicio na nos bishitantenan.
Mi ta convenci cu Aruba ta cla pa duna un generacion nobo di bishitante un experencia inolvidabel pa nan sigui scohe Aruba como nan di dos cas.
Cu accionan concreto y cu bon resultadonan Minister Oduber ta diversificando nos turismo.


text:
ORANJESTAD, 25 september 2020. Segun resumen di awe por tuma nota cu 89 persona mas a recupera, tin 43 caso nobo di Covid-19 cu a wordo registra (19% "positive rate") di cual tur ta residente, total di activonan a baha cu 46 persona y ta na 1021 awe, total di testnan haci ta 317, testnan haci bou di residentenan na laboratorio di hospital ta 229 y total di caso di fayecimento relata na Covid-19 ta keda mescos, 25.
Hospital ta informa cu tin un total di 37 persona interna di cual 12 ta den cuido intensivo y 25 ta isola riba piso general.


text:
ORANJESTAD, Aruba – 29 april 2020 Entrante dialuna 4 di Mei Wit Gele Kruis lo cuminsa duna vacuna na babynan entre 0-3 luna. Esaki lo ta e promer fase pa alcansa e retraso cu tin actualmente. E proceso di vacuná lo tuma luga den un sistema ahusta. Lo cuminsa pone vacuna so, segun e schema di vacunacion. Cada mayor lo wordo yama via telefon pa nan cita. Tene cuenta cu e siguiente reglanan, nos NO por hasi excepcion riba e reglanan stipula:
1. Bin na e orario stipula. 2. Un mayor/ voogd so mag trese e baby. Laga nos evita aglomeracion. 3. Si tin hende malo na cas, NO bin cu e baby. 4. Bin cu e baby den su “romper”/ “body-shirt” bisti. 5. Tene cuenta cu e entrada nobo. Acudi unda e tent ta situa. 6. Wit Gele Kruis lo ta estricto tocante e reglanan di hygiene y distancia social cu a wordu stipula dor di DVG. 7. Nos ta pidi mayornan di babynan di 4 luna of mas pa please warda te ora bo wordu yama pa vacunacion otro luna. 8. Preguntanan tocante bo baby lo wordu contesta telefonicamente, esaki por entre 8-10 am. Dus preferibel NO durante di e vacunacion. Pa cualkier pregunta por yama of preferibel whatsapp Wit Gele Kruis riba e siguiente numbernan di telefon cellular. Manera nos haya e chens nos lo contesta e whatsapp.
WGK St. Cruz y San Nicolas: tel. 5948437 WGK Dakota, Playa y Noord: tel. 5948439


text:
Di 13 te ku 18 di sèptèmber 2021 e tim di Nationale ombudsman i Kinderombudsman ta na Boneiru atrobe ku ora di konsulta. Habitantenan di Boneiru por akudí grátis na e oranan di konsulta pa entregá nan keho riba instansianan (gubernamental).
Pa motibu di e medidanan di Corona e oranan di konsulta personal no por a tuma lugá e último aña i mei. Ainda tin restrikshon pa biaha pa Statia i Saba i p’esei no por a tene ora di konsulta personal. Manera e medidanan ta permití e tim lo bolbe bishitá e islanan pa ora di konsulta.
Nationale ombudsman: “Afortunadamente habitantenan di Boneiru a sa di lokalisá nos di otro un forma tambe durante e pandemia. Pero eksperensia a mustra ku nos ta haña sa di hopi problema ora nos mira i papia ku e habitantenan lokal. Afortunadamente esaki por atrobe.”
Bishita ora di konsulta
Personanan ku keho riba por ehèmpel Servisio di Impuesto, Ministerio Públiko, polis, Entidat Públiko, Kuido i Hubentut Hulanda Karibense i Expertisecenter Onderwijs Zorg Bonaire por akudí grátis serka e tim di Nationale ombudsman i Kinderombudsman durante e siguiente dianan:
-
Jeugdhuis Jong Bonaire
Djaluna 13 di sèptèmber di 9’or pa 11’or di mainta
-
Plaza Francisco Chiku Goeloe in Antriol
Djamars 14 di sèptèmber di 12’or pa 2’or di mèrdia
Djasabra 18 di sèptèmber di 9’or pa 10.30 or di mainta.
-
Fundashon Cocari, Rincon
Djárason 15 di sèptèmber di 3.30 or pa 5’or di atardi
Den tur ora di konsulta ta posibel tene un kòmbersashon na Hulandes, Ingles òf Papiamentu. Representantenan di Kinderombudsman lo ta presente na e oranan di konsulta riba djaluna 13 i djárason 15 di sèptèmber. E tim ta tene kuenta ku e medidanan di Corona i ta sòru pa sufisiente produkto (higiéniko).
Entregá keho semper ta posibel
Personanan ku no por akudí na oranan di konsulta por entregá nan pregunta òf keho tambe di otro forma:
Serka Nationale Ombudsman:
- Via e formulario riba nos website;
- Via telefòn +31 70 356 35 63 (alkansabel riba dianan di trabou te 12’or di mèrdia);
- Via Skype dor di traha un sita adelantá via e-mail;
- Via WhatsApp.
Serka Kinderombudsman:
- Via telefòn +31 70 8506 995 (alkansabel riba dianan di trabou te 12’or di mèrdia tempu di Boneiru);
- Dor di mail ombudswerk@dekinderombudsman.nl.


text:
Despues cu a lanta Qredits cuatro aña pasa, awe e ta stabil den su mesun sede riba Vondellaan, mucho mas amplio cu na inicio, y sirbiendo empresarionan hoben di Aruba.
Oliver Viera ta e cara awe di Qredits, un hoben profesional cu ta e miho persona pa compronde y stimula hobennan cu kier cuminsa nan mesun negoshi. “Nos t’ey,” el a bisa, “pa yuda e empresarionan hoben dal e siguiente stap, sigui crece of cuminsa cu nan idea nobo.”
Den e temporada desde inicio di pandemia, Qredits a dicidi cu nan no por para na banda y mira con e situacion lo desaroya. A scoge pa ta pro-activo y yuda nan clientenan. Den e tempo ey a ofrece e “overbruggingscrediet” cu a yuda hopi cliente wanta e slanan relaciona cu e pandemia. Y awe e prome clientenan di tres pa cuatro aña ta cuminsa mira e resultadonan pa nan compania tambe.
Viera ta hopi contento cu nan logro te cu awo, brindando ayudo na mas cu 250 local por medio di un poco mas di 275 prestamonan local. Ta trata di comerciantenan cu Qredits ta guia durante henter e proceso pa nan tin exito. Nan ta bay mas leu, y a brind curso y charlanan na Enseñansa pa Empleo y na EPI pa prepara e comerciantenan di futuro pa nan tin tur e hermentnan necesario di circunstancianan den futuro.
Qredits no ta mira solamente e documentonan so pero ta busca e potencial den cada cliente. P’esey nan edificio ta ekipa pa ora e hoben yega ey, nan ta sali hopi mas motiva. “Den hubentud tin hopi potencial,” el a bisa. E idea ta pa acopla e dos aspectonan pa yuda nan cana e caminda. Qredits no ta solamente placa, pero e guia, educacion y apoyo cu ta brinda, cu ta diferencia nan di otro institutonan.
Apertura oficial di Qredits den nan sede nobo den Vondellaan, dilanti Colegio Arubano, a tuma luga diamars atardi.


text:
LES 23
Con Nos Ta Prepara y Traduci Nos Literatura?
Como parti di nos esfuerso pa declara e “bon noticia ... na tur nacion, tribu, idioma y pueblo”, nos ta produci literatura den mas cu 750 idioma. (Revelacion 14:6) Con nos ta logra cumpli cu e reto grandi aki? Nos ta haci esaki cu yudansa di un team internacional di escritor y un grupo grandi di traductor cu ta haci sacrificio propio. Tur ta testigo di Jehova.
Ta prepara e texto original na Ingles. E Cuerpo Gobernante ta supervisa e trabou di e Departamento di Redaccion na nos sede mundial. E Departamento di Redaccion ta coordina e labornan di e escritornan cu ta sirbi na e sede mundial y na algun sucursal. E echo cu e escritornan aki ta di diferente pais y di diferente cultura ta permiti nan skirbi riba un variedad amplio di topico. Pesey, hende di tur parti di mundo ta gusta nos publicacionnan.
Ta manda e texto pa e traductornan. Despues cu a revisa y aproba e articulonan, ta manda esakinan electronicamente pa e teamnan di traductor rond mundo, cu ta traduci, revisa y corigi e texto. Nan ta haci esfuerso pa scoge e “palabranan di berdad ... corecto” pa traduci e idea Ingles lo mihor posibel den nan mes idioma.—Eclesiastes 12:10.
Computer ta yuda acelera e proceso. Computer no por reemplasa escritor ni traductor humano. Sinembargo, e trabou por bay mas rapido cu yudansa di programanan di computer manera diccionario, spell-check y material di investigacion electronico. Testigonan di Jehova a diseña un sistema cu ta permiti nan type texto den cientos di idioma, combina texto cu plachi y prepara documentonan pa imprimi. Nan ta yama e programa aki MEPS (Sistema Electronico Multilingual pa Produci Publicacion).
Dicon nos ta haci tur e esfuersonan aki y ta traduci hasta den idiomanan cu un par di mil hende so ta papia? Pasobra e boluntad di Jehova ta “pa tur sorto di hende ser salba y yega na un conocemento exacto di e berdad.”—1 Timoteo 2:3, 4.
-
Con nos ta prepara nos publicacionnan?
-
Dicon nos ta traduci nos literatura den asina tanto idioma?


text:
Na momento cu 2021 a bati na porta, un aña cu exigencianan grandi a haci su entrada.
E pandemia ocasiona pa e Coronavirus nobo, no tabata tin un posicion solitario den e pakete di prioridad di mundo, den cual ta figura e cambio di clima y adaptacion di mundo na e demanda di tecnologia, e realisacion di e plan pa deshaci di hamber y miseria na 2050.
Den tur e desaroyonan aki e ser humano mester a defende no solamente su bienestar financiero, pero tambe mester a defini e moral di temponan moderno.
E contenido di discusionnan di clima por wordo resumi den un frase cortico. Petroleo, cu sigur den Segunda Guera Mundial a bira bonanza grandi pa hopi pais, awor mester pasa pa olvido.
Esaki ta parti di e herencia cu lo wordo entrega na 2022, ora mester dicidi con ta atende cu economia di cantidad di pais, ora mester scrap petroleo riba e lista di actividad economico mundial.
E reto cu ta sperana 2022 pues, ta pa reemplasa petroleo como actividad comercial internacional.
E guera cu por spera a bini dilanti na 2021, ora OPEC a dicidi di subi prijs di petroleo. Tur prijs a subi tur caminda na mundo.
Na 2022 e guera entorno petroleo, lo uni su mes cu otro aspectonan di e recuperacion mundial riba tereno financiero, economico y asina social.
Den e reto grandi di 2022 pues, e mundo nobo crea despues di Gueranan Mundial, lo culmina na un mundo di interdependencia total di paisnan.
Ora ta papia di recuperacion na 2022, no por mira Aruba isola for di mundo, pero mester mira Aruba como parti integral di mundo.
E Pandemia, e crisis di clima, e crisis cu por spera den e salida di petroleo ta entrega na hende e reto di creacion di un mundo nobo, inversion nobo di placa, sistemanan nobo di educacion, formulanan nobo pa mantencion di cuido medico costoso, inversion den auto electrico, y asina nos por sigui.
2022 lo no ta facil pero lo ta sumamente exigente y hasta dificil debi na e situacion financiero y comercial mundial.
2021 a prepara Aruba pa e reto grandi aki. Gobierno a presenta plannan concreto. Prensa lo hunga e papel crucial como informador di Pueblo.
DIARIO, manera el a prepara for di 2021 a prepara su mes pa e reto. Pa cambio. Pa inicio di un mundo nobo cu lo nace e siman aki cu entrada di 2022.
Esaki ta pa DIARIO pues e momento pa duna su lectornan garantia cu nan por sigui conta cu tur informacion pa por enfrenta e exigencianan nobo di 2022.
Na despedida di 2021, sigur nos mester yama danki na nos fiel lectornan. Na tur instancia y informantenan experto cu ta permiti nos cumpli cu nos deber di matutino di Aruba.
Expresando e deseo ferviente pa nos tur hunto duna contenido na e exito di 2022, nos ta desea Aruba, un feliz 2022! Ariba Aruba.


text:
Ultimo Dia pa Aplica pa Subsidio di Salario ta 19 Juni
RECORDATORIO – SVb ta recorda tur dunado di trabou cu 19 di juni, 2020 ta ultimo dia pa aplica pa Subsidio di Salario pa juni
Tur dunado di trabou cu ta bin na remarke pa aplica pa Subsidio di Salario pa luna di juni a ricibi un notificacion di SVb dia 3 di juni ultimo. E notificacion a wordo manda automaticamente pa e e-mail cu e dunado di trabou tin registra na SVb como su e-mail (paga tino na e junk of spam folder!).
SVb ta recorda tur dunado di trabou cu e tin te cu dia 19 di juni, 2020 (fin di dia) pa aplica pa subsidio di salario pa luna di juni, 2020.
Pa luna di juni, 2020 e dunado di trabou mester sigura cu ela entrega – sea upload den MiSVb of via mail na lsflex@svbaruba.org – e formulario Akkoordverklaring Vermindering Arbeidsomvang firma pa su trahadonan como tambe yena e formulario di aplicacion pa subsidio di salario den MISVb y a click ariba entrega peticion.
Pago di subsidio di salario pa luna di juni di parti di SVb pa e dunado di trabou lo cuminsa entrante 26 di juni, 2020. Dunado di trabou ta responsabel pa verifica cu su cuenta di banco ta corectamente registra na SVb.
Pa facilita e proceso di aplicacion y contesta pregunta di dunado di trabou y trahado relaciona cu e programa di Subsidio di Salario por tuma contacto cu e Service Center via mail na loonsubsidie@svbaruba.org. Tambe por subi ariba e pagina di SVb www.svbaruba.org y bay na e topico Subsidio di Salario (na Doño di Trabou).


text:
Aruba tin dos idioma official: Papiamento y Hulandes
Oranjestad-Referente e bishita cu e Delegacion di Aruba na Saba ribatemanan di nos Medio Ambiente e tawata importante di por acomparti experiencianan riba otro temanan cu Gobierno di Sabatambe. E Delegacion di Aruba tawata tin e oportunidad di reunino solamente cu e Director di e Marine Park di Saba Sr. KyeWolf pero pa nos tawata hopi importante di por a reuni cuGobernador di Saba e honorable sr. Jonathan Johnson, eComissioner Bruce Zager y tambe e legendario luchador di Sabasr. Will Johnson tambe gran amigo di nos Libertador BeticoCroes. Alavez saluda un gran amigo di semper di Aruba e ExParlamentario Sr. Ray Hassel.
E les grandi cu nos a trece di e bishita na Saba ta lo siguiente: Un Cuidadano di Saba cu tin derecho na haya su nacionalidadHulandes por pasa su examen na Hulandes, Ingles yprobablemente tambe spanjo. E hecho aki a sorprende eDelegacion di Aruba enormemente paso na Aruba a informa eComunidad di Cuidadanonan extranhero cu ta exigencia diHulanda e tawata ta pa exigi e hulandes pa pasa examen pa hayanacinalidad hulandes. E ehempel di Saba ta contundente cu porpasa e examen pa nacionalidad Hulandes den otro idioma cu no ta hulandes. Ainda mas fundamentalmente den e discussion akita lo siguiente cu ta e essencia fundamental di e posicion di MEP: ARUBA TIN DOS IDIOMA OFICIAL 1. PAPIAMENTO Y 2. HULANDES. POSICION DI MEP TA: NA ARUBA PA HAYA NACIONALIDAD HULANDES MESTER POR PASA EXAMEN NA PAPIAMENTO OF HULANDES. NO POR EXISTI DISCUSION MAS RIBA E TEMA AKI Y PARTIDO MEP TA BAI LUCHA E POSICION FUNDAMENTAL AKI AWOR CU TIN UN DELEGACION DI MEP TA SALI PA HULANDA PA E REUNIONNAN ENTRE E PARLAMENTONAN DI PAISNAN DEN REINO HULANDES.
E siman cu ta habri aki lo tin un reunion publico pa adopta etemanan cu lo mester wordo tratá den e Conferencia na Hulanda, y envista di e ehempel contundente di Saba Partido MEP ta baitrece e punto aki dilanti pa a base di un posicion di principioPais Aruba atravez di e Parlamento di Aruba exigi e respet yaprobacion di Hulanda pa corrigi e situacion aki pa turcuidadano di Aruba cu tin derecho pa haya nacionalidadhulandes. MEP respetuosamente ta exigi Hulanda reconocecu Aruba tin dos idioma official y pesey ta pidi pa aproba pa e examen na Aruba por wordo pasá den dos idioma.
Nos a termina e bishita na Saba den un forma particual cu taresalta e hermandad entre Saba cu Aruba ora e Delegacion di Aruba a bishita e caya na Saba cu ta carga e nomber di nosLibertador: Gilbert F. Betico Croes Street.


text: KRALENDIJK – Awor akí e angua kontra corona ta disponibel tambe pa studiantenan Boneriano ku ta studia den eksterior i kudentro di poko ta bin Boneiru pa pasa vakansi. E studiante nan por registránan mes na vaccinatie.info@bonairegov.com òf nan mayornan por registránan via e number grátis 0800 0900. T’asina sí ku e studiantenan mester keda sufisiente tempu na Boneiru pa por pasa dos angua, e ora ei nan ta kompletamente bakuná. Despues di e promé angua minimalmente tres siman despues nan tin ku pasa e di dos angua na Boneiru. Na momentu di registrashon mester duna nòmberi number di sédula di e mayor i Tambe nòmber di e studiante I su fecha di nasementu. Ta importante tambe pa duna un number di telefòn òf email adrès I fecha di yegada I salida di e studiante.


text:
Exposicion di buki y competencia di skirbimento pa mucha
Oranjestad – Recientemente Departamento di Enseñansa Aruba a participa na e “Feria di Papiamento” organisa pa Fundacion Lanta Papiamento. E feria tabata pa celebra e echo cu diescinco aña pasa, riba dia 21 di mei 2003, Gobierno di Aruba a acepta e decreto di ley di idioma oficial cu a haci Papiamento y Hulandes e idiomanan oficial di Aruba.
Exposicion
Durante e feria Departamento di Enseñansa a presenta un exposicion di material di Desaroyo di Curiculo como tambe un exposicion di buki literario y material di referencia na Papiamento.
Proyecto Idioma di Departamento di Enseñansa recientemente a publica 20 titulo di ficcion nobo na Papiamento pa nos muchanan y hobennan. Un grupo grandi di ‘freelancer’, principalmente local, pero tambe internacional a skirbi, traduci, ilustra y coregi e materialnan nobo. “Proyecto Idioma a percura pa coordinacion di e trabounan, redaccion y publicacion di e titulonan, y e rekisitonan pa financiamento di FDA.”
A selecta e temanan, teniendo cuenta cu cada grupo meta specifico.
Algun ehempel di tema pa scol basico y special: amistad, termento (‘bullying’), proteccion di flora y fauna di Aruba, deporte / perseverancia y trahamento den team. Tema pa e hobennan ta inclui peer pressure, namoramento, bida social di hoben y e consecuencianan di embaraso hubenil / uzo di droga.
A traha e bukinan aki principalmente pa uzo na scol y cu grupo meta hopi varia den mente. Tin titulo pa klas 2 di scol basico te cu e klasnan di examen di scol secundario. E bukinan aki a wordo parti bou di tur scol.
Durante e Feria di Papiamento tabatin hopi interes pa e bukinan na Papiamento cu DEA a publica.
E bukinan no ta na benta den libreria, pero si ta obtenibel pa fia na Biblioteca Nacional y na tur MFA. Tambe ta trahando riba un proyecto cu e meta pa ofrece e bukinan den forma digital.
Competencia di skirbi
Banda di e exposicion di buki, DEA a organisa un competencia di skirbimento pa mucha. E muchanan por a scoge un titulo for di e serie nobo: “Club di Lesa Dushi Kids” y skirbi nan mesun storia basa riba e titulo.
Muchanan cu no por skirbi ainda por a conta nan storia y esaki a wordo skirbi pa nan. Tabatin 3 escritor di e serie di buki cu a guia e muchanan. Un total di 36 mucha di 4 pa 12 aña a participa.
Cada mucha cu a entrega un storia a ricibi un buki regalo. E muchanan mes por a scoge un buki y laga e escritor firm’e.
Ganado
Tabata basta dificil pa scoge e ganadonan pasobra e muchanan tin hopi fantasia y nan a skirbi storia tremendo! E siguiente muchanan a gana e Prome Premio: Ryuji van Koetsveld, Dylan Coutinho, Yatmiel Geerman y Naomi Arrindell.
A duna un cantidad di 7 mucha un Premio di Motivacion: Rory-Mei van Koetsveld, Loghan Steenvoorde, Nathan y Lisandra Balgobind, Jennyraine Maduro, Yoshua Flanegin y Gilmard Jansen.
E ganadonan di e Prome Premio a gana e set di 10 buki “Club di Lesa Dushi Kids”. Tur mucha a ricibi un certificado y nan por a scoge un buki pa lesa na nan gusto. Tambe nan por a hiba e “buki blauw” cu por uza pa busca con ta skirbi palabra na Papiamento.
DEA ta felicita e muchanan cu nan premio y ta spera cu nan lo sigui skirbi storia bunita!
Scroll To Top
- March 2022
- February 2022
- February 2021
- October 2020
- December 2019
- September 2019
- August 2019
- May 2019
- December 2018
- November 2018
- September 2018
- August 2018
- July 2018
- June 2018
- May 2018
- January 2018
- September 2017
- April 2017
- March 2016
- February 2016
- May 2015
- February 2015
- June 2014
- May 2014
- February 2014
- April 2013
- March 2013
- February 2013
- March 2012
- February 2012
- December 2011
- November 2011
- August 2011
- July 2011
- February 2011
- August 2010
- July 2010
- May 2010
- April 2010
- March 2010
- February 2010
- January 2010
- November 2009
- October 2009


text:
Candela
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Candela ta un reaccion kimico cu ta duna luz y cayente. E ta un di e mas ehemplarnan familia di e proceso kimico di oxidacion.
Siguridad[editá | editá fuente]
Candela ta hopi cayente. Nunca meste wordo getouch cu lo kima algo cu ta cerca. Si e kima e cuero humano, e or'ey lo causa blar y esey lo tuma par di tempo pa cura.
Uzo[editá | editá fuente]
Ademas nos por uza candela si nos uz'e manera meste ta. E ta masha importante pa hende, pasobra ora tin dia friu nan ta uza cayente, of ora ta scur ta uza luz of simplemente pa cushina.
Uzo destructivo[editá | editá fuente]
Si no ta uz'e apropiadamente, e por ta peligroso. Cos a bay for di man cu a destrui 17,400 km² un luga cu ta mes grandi cu New York. E por kima ful un mondi completo si no ta controla debidamente. Tur aña, luga grandi di mondi ta destrui pa causa di candela, particularmente na Europa. Esaki sa pasa den zomer. Bombero ta hende special cu ta getrain pa paga candela of mantene bou control. Candela mester tin tres cos pa kima: oxigeno, fuel y calor. Nos ta uza fuel pa palo, tondel, carbon of cualke otro substancia cu ta por facilmente oxidensa. Ora ta bezig ta kima, e ta crea su mesun temperatura cu lo sigui kima te na su mesun tempo.
Control[editá | editá fuente]
Nos por paga candela den tres diferente manera, pa kita esakinan nos mester:
- Nos por kita e cumbustibel. Si ta sigui kima di tur cumbustibel y e extra cumbustibel extra ta wordo kita e or'ey e ta paga.
- Nos por elimina e oxigeno. Nos por yama e esaki 'sofocante'. E no por kima un stofzuiger of si ta cubri cu carbon dioxide.
- Nos por elimina e calor. Manera mas comun ta pag'e cu awa pa absorba e calor.
Reaccion[editá | editá fuente]
Candela en general ta reaccion cumbustion cu tin karbon, hidrogeno y oxigeno. E producto mas tanto awa y carbon dioxide, aunke tin otro ehempel pa evita generalisacion, manera kimamento di magnesium na aire cu ta haci magnesium oxide. Candela por ocuri riba diferente manera y tin diferente sorto di candela, si no ta wordo trata corectamente por causa un devestacion total. Un di e sorto di candela ta candela di metal, candela di metal, stoof di gas etcetra. Nos por paga candela cu awa si ta di palo, sinembargo esun di metal ta masha cayente cu e no t'asina facil pa pag'e. Y si ta pag'e cu awa riba metal e lo djis vapor'e. Pa por pag'e ta recomendabel pa pag'e cu tera, asina e ta paga e oxigeno. Cu un brandblusser (cos di paga candela) mayoria di biaha e ta paga casi tur sorto di candela.


text:
—Cuerpo Policial ta informa—
Recherche di San Nicolas (DAR3) a detene 1 homber pa e asesinato dilanti American Bar.
Enconexion cu e caso di asesinato cu a tuma lugar dia 7 juli 2021 dilanti American Bar Recherche di San Nicolas (DAR3) a detene 1 hende homber di inicialnan D.D.A. naci na Aruba di 22 aña. E sospechoso aki a wordo deteni ariba caya den su auto na altura di Marinierskazerne.
Mester bisa cu e persona deteni ta wordo considera sumamente peligroso y ta pesey a hasi uso di e team di aresto.
Pa Cuerpo Policial por resolve mas caso cooperacion y informacion di pueblo di Aruba ta hopi importante, pesey nos ta pidi si bo tin cualkier informacion yama nos tiplijn: 11141. Nos ta garantisa cu bo ta keda anonimo.


text:
ORANJESTAD – Hefe di Registro Civil y Censo,conhuntamente cu Presidente di Conseho Supremo Electoral, kier a gradici tur persona cu di un of otro manera a duna aporte na e proceso electoral 2021.
Un danki special na personal di:
DOW, KPA, CBS (y Richard Werleman (IT’er)), Crisisteam, Buvo, MFA’s, KIA, Dr. Horacio Oduber Hospital, S.A.B.A, DIMAS (Jacinto Feliciana y Michel Harewood (IT’ers), Core N.V, ITP, Interprint, ProGraphics, Office Systems Aruba, Marietje Printing, Dyon, Setar, Reina,Geekay, Super shopping, Face Mask Aruba, KFC,My Time Snack, Papi’s Catering, Renaissance Aruba Resort & Casino. Si por a lubida un of otro nos disculpa.
Tambe un gradicimento special ta bay na e team di Censo cu a traha incansablemente den e periodo pa preparacion pa Eleccion 2021 y dia di Eleccion 2021. Na tur e 360 miembronan (votadornan) voluntario di e 72 urnanan y nan respectivo presidentenan cu a traha incansablemente y cu honor y dignidad pa cu nos proceso electoral, atrobe un danki di curazon. Boso aporte na e proceso democratico di nos dushi pais Aruba ta sumamente valioso y altamente aprecia. Ta un ciudadano ehemplar, pa tin sentido civico, pa keda neutral y haci e trabou aki, ta ensera sacrificio, oranan largo tras di otro y hasta alegacionan infunda. E no ta facil pero si esencial pa democracia di bo pais. Mi ta pidi esunnan cu ta haci e trabou aki manera debe ser y cu amor, keda asina y semper tene bienestar general na prome lugar.
Un biaha mas, den nomber di Presidente di Conseho Electoral y como Hefe di Registro Civil di Censo, masha danki.


text:
Sospechosonan cu a huy lo a purba sconde pa polis no hay’e cu arma
Diamars merdia durante cu polis tabata atendiendo cu un sospechoso deteni na Eagle Beach polis a ser informa cu tin un arma di candela cu balanan benta bao di un auto staciona, mesora polis a bay controla y a bin encontra cu un arma di candela “glock” y varios bala 38 special y su peña. A solicita presencia di e investigadornan tecnico y forensyco pa bini documenta e hayazgo aki y inicia cu e investigacion. Casi sigur esaki lo tin di haber cu e persecucion di mas tempran unda e 2 sospechosonan cu a huy na pia pa no ser atrapa cu e arma a djies core bay tira esaki bao di e auto pa libra su mes di e arma y mas despues ora polis bay pasa recoge. Pero awor un otro arma posiblemente usa pa un of mas crimen ta den poder hudicial. Pues un arma di candela peligroso menos riba caya!


text:
RECORDATORIO – Subsidio di Salario Augustus 2020
SVb ta informa tur dunado di trabou cu por aplica pa subsidio di salario cu e ultimo dia pa aplica pa subsidio di salario pa luna di augustus ta 27 di augustus, 2020, fin di dia.
Tur dunado di trabou cu ta aplica pa subsidio di salario pa luna di augustus mester a cumpli cu e pago di tur prima y seguro social pa luna di mei, juni y juli. SVb ta referi aki na e primanan di AZV, AOV/AWW, pensioen general di trahado y ZV/OV. Ta e deber di un dunado di trabou pa paga e primanan aki.
Pa e aplicacion mes tambe tin puntonan importante pa tene na cuenta:
- E formulario pa e trahadonan firma lo ta disponibel den MiSVb. Solamente e formulario oficial aki di SVb por usa y ta wordo acepta;
- Dunado di trabou y trahado mester firma e formulario y yena e % di reduccion di arbeidsomvang cu a acorda (reduccion di min. 0% y max. 40%);
- Tur documento relaciona cu e aplicacion pa subsidio di salario mester wordo uploaded den MiSVb y den un solo documento (1 file). SVb no ta acepta documentonan via e-mail;
- Despues di a upload e formulario fecha y cu firma di e trahadonan y di e dunado di trabou (stempel di compania no ta un firma), mester yena e formulario di aplicacion;
- E perdida di entrada di benta cu ta premira pa luna di augustus 2020 compara cu e entrada di benta real di luna di augustus 2019 mester wordo poni den un %. No por haci cambio na esaki despues cu entrega e aplicacion;
- Despues di yena e formulario di aplicacion, ta primi ariba ENTREGA PETICION;
- Dunado di trabou ta ricibi un confirmacion cu aplicacion a keda entrega;
- No por haci cambio na e peticion despues di a entrega e aplicacion asina ta tuma e tempo pa yena e informacion corecto y sigura cu ta upload e formulario cu firma di e trahadonan corectamente y completo den un solo documento (1 file);
- Percura pa e cuenta di banco di e compania ta corectamente registra den MiSVb.
EN CASO CU DUNADO DI TRABOU ENTREGA UN PETICION CU NO TA CORECTO Y/OF CU FALTA INFORMACION ESAKI TA CONDUCI NA RECHASO DI E PETICION PA SUBSIDIO DI SALARIO. VERIFICA TUR DOCUMENTO Y FORMULARIO PROME CU ENTREGA!
SVb a cuminsa transferi e sumanan di subsidio di salario pa luna di augustus caba. Pa cualkier pregunta tocante e Subsidio di Salario por mail na loonsubsidie@svbaruba.org.


text:
Trabounan a sigui pa drecha diferente di e kayanan na Boneiru. Esaki komo parti di e proyekto piloto di mantenshon struktural di kayanan. Direktorado di planifikashon i desaroyo di Entidat Públiko Boneiru ta ehekutando e proyektonan di rekonstrukshon nan e kayanan sigun e plan pa aña 2021.
Banda di esaki direktorado di planifikashon i desaroyo di Entidat Públiko Boneiru a kuminsá ku ehekushon struktural di nos kayanan. E trabounan di mantenshon ta konsistí di entre otro yena buraku, frees i hala asfalt, kòrta vak i drecha fundeshi na sierto áreanan. E promé kayanan ku a haña atenshon ta e Kaya Papa Cornes i Kaminda di Lagun.


text:
ORANJESTAD- 01 december 2021: Departamento di Salud Publico pa medio di e comunicado aki ta haci un invitacion na dunadornan di cuido y empleadonan trahando riba base diario cu pashent pa bin busca nan ' boostershot'. Pa e grupo di dunadornan di cuido e 'boostershot' por wordo busca riba diahuebs 2 y diabierna 3 di december na IMSAN San- Nicolas pa ser exacto den e edificio unda e ambulancenan ta staciona for di 9or di mainta te cu 3or di atardi 'non stop'. No ta nesesario traha un cita. Pa e grupo aki di dunadornan di cuido lo haci uzo di e sistema "walk-in' teniendo na cuenta e diferente orarionan di trabou.
Ta importante pa e dunado di cuido bin cu su prueba di vacunacion anterior y tambe su caarchi di AZV. Si e dunador di cuido tabata positivo pa COVID den e ultimo 6 lunanan cu a pasa e ora e lo no por wordo vacuna, pero mester warda 6 luna despues di a test positivo.
Pa mas informacion por tuma contacto cu DVG na 522-4200 of 280-0101


text:
Skirbi pa Directiva General di VWI.
Ayera, 29 di augustus 2022, Gobierno di Aruba (GdA), Utilities Aruba N.V., WEB Aruba N.V. y N.V. ELMAR, hunto a tene un conferencia di prensa informando pueblo di Aruba kico e plannan pa energia renovable di e “vision” y “plan energetico” di GdA ta encera. Nos por a tende su Excelencia Minister di Energia papia di e extencion di e parke di molina di biento na Rincon y tambe di mas energia solar y e ta papia manera un cos cu ta un “switch” bo ta flip y e extra molina di biento y e extra energia solar lo funciona perfectamente. Nos ilustre director di Utilities Aruba N.V. ta papia di cu N.V. ELMAR, banda di WEB Aruba NV, tambe tin un concesion pa produci coriente. Esey ta corecto. WEB y ELMAR, tur dos, tin concesion pa por produci coriente, pero Utilities Aruba NV NO TIN tal concesion ni permiso legal pa produci ni distribui coriente. Awo e pregunta ta, y ta keda: Si Utilities Aruba NV NO TIN un concesion ni permiso pa produci coriente e ora pakico, cueste loke cueste, Utilities Aruba NV kier lidera e Expression of Interest (EOI) di e expansion di molina di biento na Rincon? Utilities Aruba NV no tin licencia pa produci ni distribui coriente y tampoco pa haci ningun actividad ni iniciativa comercial cu ta encera compra of produccion of distribucion di coriente. Pero, NO MATTER WHAT, ta Utilities Aruba NV MESTER lidera e EOI aki di molina di biento y lagando e compania cu tin tur experticio, experiencia, y recursonan pa haci tal destaho na un manera profesional y obhetivo, esta WEB, keda sinta un banda ta keinta banki. Pakico no ta laga e companianan cu tin e concesion pa produci coriente lidera e EOI aki? Utilities Aruba NV, cu sosten di Gobierno di Aruba, ta trapa flagrantemente riba e Good Corporate Governance Code cu zowel Utilities Aruba NV y Gobierno di Aruba ta bati riba nan pecho y ta bisa di ta pone na “prome lugar” den e cuadro di “integridad” di gobernacion. Cu tur respect pa e director di Utilities Aruba NV, pero ta kico e sa di e materia di produci coriente cu molina di biento, zowel comercial como tecnico? Net net nada. Nos ministro di energia y nos director di Utilities Aruba NV ta pinta un ‘picture’ masha bunita y ta papia masha hopi sin bisa algo cu ta make sense, y asina ta tira santo den pueblo su wowo.
VWI, e asociacion di staff y profesionalnan di WEB, no ta contra produci coriente cu mas molina di biento. VWI no ta contra produci coriente cu mas energia solar. Al contrario, manera ta conosi caba, e strategia di WEB desde 2014 ta inclui mas energia di biento y mas energia solar. Pero, esaki tin cu ser plania y ehecuta na un manera tecnicamente y comercialmente responsabel y prudente sin metemento y interesnan netamente politico den e desaroyo di esaki. Futuro energetico di nos pais no ta un wega di mucha of un topico pa amateurnan politico (no ta porta di cua partido), of nan compinchinan, bin mete den dje. Laga e materia complica aki pa profesionalnan den e materia cu sa, y cu TUR dia ta traha cu, y den, e materia aki.
Un biaha mas: Utilities Aruba NV no tin concesion ni permiso legal pa pone un destaho di tal indole riba su nomber. E tal “Utilities Group” cu ta ser menciona no ta existi manera un entidad legal. Laga tal destaho pa e compania cu sa di e materia y di cual nan profesion ta encera projectonan energetico grandi di tal indole. E conferencia di prensa di ayera tabata uno hopi zwak y bashi den contenido. Cu Utilities Aruba NV, cueste loke cueste, kier pone e EOI aki riba su nomber y cu ta Utilities Aruba NV tin e “final word” den escohe cua compania ta bin sinta na mesa pa negocia un PPA di molina di biento, no ta normal, ta bay contra tur bon gobernacion, y ta duna di pensa riba posibel cosnan sumamente preocupante. E cos aki ta hole un otro LNG- style contract y cu un otro Non-Disclosure Agreement (NDA) geplak su tras! Dus, ZERO transparencia! Manera e Hulandesnan ta bisa: “mensen, waar zijn jullie nou alweer mee bezig?”
Scirbi pa Utilities Aruba N.V.:
Scirbi pa Directiva General di Vereniging van Werknemers met een Individuele Arbeidsovereenkomst in dienst van de Water- en Energiebedrijf Aruba (W.E.B.) N.V.
Scirbi pa Booshi Wever, Partido UPP
Scirbi pa Directiva di Asociacion di Empleadonan cu un Contrato Laboral Individual den Servicio di W.E.B. Aruba N.V.
Scirbi pa Booshi Wever, miembro di UPP
Skirbi pa Helena Croes, Aruba Warriors


text:
Pronóstiko di tempu pa Kòrsou i bisindario bálido te djaluna mainta 06:00 o.l., 8 di yüni 2020.
Pronóstiko
Pronóstiko di tempu pa Kòrsou i bisindario bálido te djaluna mainta 06:00 o.l., 8 di yüni 2020.
Kompilá: djadumingu 7 di yüni 2020, 05:00 o.l. (09:00 UTC).
Tempu: Levemente nublá i generalmente seku
Temperatura máksimo lo alkansá 32ºC i temperatura mínimo 27ºC.
Solo ta sali 06:10 i ta baha 18:59 o.l.
Bientu: Direkshon ost i moderá: forsa 3 te 4 (12 te 30 km/ora, 7 te 16 nudo). Ráfaga de bes en kuando bastante fuerte; forsa 5 (31 te 39 km/ora, 17 te 21 nudo).
Situashon general: Durante próksimo 24 ora no ta antisipá nubianan signifikante den nos region i un wer generalmente seku lo prevalesé. Tambe santu di Sahara lo oumentá un bes mas den nos region.
Kondishon di laman: Por lo general moderá ku altura di olanan entre 1 i 1.5 meter (3 i 5 pia).
Sistemanan signifikante di wer tropikal: Tormenta tropikal Cristobal tabata situá na parti sùit di e Golfo di México i ta sigui move den direkshon nort i ta aserkando e estado Merikano di Louisiana. Segun pronóstiko, e tormenta lo alkansá e estado aki den transkurso di djadumingu anochi. E tormenta no ta un menasa pa Kòrsou.
Fenómeno spesial: Ningun.
Perspektiva te djamars mainta: Shelu lo varia entre parsialmente nublá te momentunan ku basta nubia i wer lo sigui generalmente seku.
Meteorólogo: Correa.


text:
Video ku splikashon di e tragedia den DOK Damen kaminda dos sambuyado ta perdenan bida.
Video ku splikashon di e tragedia den DOK Damen kaminda dos sambuyado ta perdenan bida. Te ahinda kuerpo polisial no a saka un komunikado pa splika e suseo, normalmente despues di 2 ora ya kaba tin un komunikado ku ta bisa basikamente loke a sosode. Probablemente e situashon ta un poko mas komplika i mester un poko mas di tempu pa por bini ku un komunikado. Echo ta kon bin e dos sambuyadonan aki a bai pega den e pomp? Ken a sende e pomp ku a chupa e dos sambuyadonan aki pega den e buraku kaminda awa ta sali.


text:
ORANJESTAD — Curaçao Weightlifting Federation (CWF) a logra un total di 13 título repartí entre 7 promé lugá, 3 di dos lugá i 3 di tres lugá i un finalista na di 5 lugá. Djadumingu 13 novèmber CFW tambe a partisipá na e Kampeonato Nashonal di Aruba di Hisamentu di Peso ku a tuma lugá na Compleho Deportivo Frans Figaroa ku partisipashon di atletanan di Kòrsou, Aruba i Venezuela. E delegashon di Kòrsou a konsistí di 9 atleta, 1 árbitro, 1 coach. Entre e 9 atletanan di Kòrsou 7 di nan a partisipá pa promé biaha ku ta un prestashon sumamente bon. Entre nan hóbennan ku tin apénas algun luna ta práktika e deporte di Hisamentu di Peso. Tur 9 atleta a kai den premiashon.
Un di prestashon ekstraordinario ta e grupo di 5 hóben (youth) di e edat entre 11-17 aña, ku mester a enfrentá e reto grandi aki despues di apénas 6 luna di preparashon ekstenso. E hóbennan aki a haña guia primeramente di Coach nashonal di CWF Ivan de Windt, i den e último dos lunanan di nan preparashon ku yudansa di e Coach Venezolano Emil Sangronis Garcia.
E kompetensia di Hisa Peso konosé dos tipo di hisamentu di peso esta Snatch Clean & Jerk. Pa un atleta partisipá e ta haña 3 chèns i kada biaha ta subi e peso. Pa e por kai den premio e mester skor bon den tur dos kategoria di Hisamentu di Peso menshoná. E atleta ta kompetí den su kategoria di edat i esun di pesonan na kilo i e kategoria di su peso di kurpa. Pues un atleta por sali finalista den su kategoria di peso di kurpa pero e por sali tambe den e kategoria overall di e kategoria di peso na kilo tambe.
Ku sumo plaser i orguyo, CWF por mira bek riba e resultadonan di nan esfuerso último aña, ora ku Kòrsou su atletanan a sa di duna un tremendo prestashon i a logra premio den diferente kategoria.
Den e kategoria di hóben maskulino entre 11 pa 17 aña CWF su atletanan a logra e siguiente resultado repartí bou di diferente premio i kategoria di peso. Gedrion Cadeau, Teshawn Eleonora a logra e promé lugá i , despues ku Raydison Cadeau a logra a sali na di 5 lugá den su kategoria a bai ku e promé lugá den overall a base di e fórmula Sinclair.
Youth Male Categoria Bodyweight Total Placing Overall
Gedrion Cadeau 56 kgs 47.7 kgs 86 kgs 1st place 2nd place
Raydian Cadeau 56 kgs 51.0 kgs 85 kgs 2nd place
Arnellyson Doran 56 kgs 49.4 kgs 80 kgs 3rd place
Raydison Cadeau 56 kgs 30.5 kgs 59 kgs 5th place 1st place
Teshawn Eleonora 94 kgs 85.5 kgs 80 kgs 1st place
8 atleta a partisipá den e kategoria Youth Male aki i Kòrsou a logra bai ku un total di 6 título.
Pa loke ta trata e kategoria di dama Senior e atleta Ariaantje Obispo di CWF a logra e promé lugá den su kategoria di peso i den overall e di tres puesto. Un total di 12 atleta a partisipá den e kategoria Senior Female.
Senior Female
Ariaantje Obispo 69 kgs 63.5 kgs 141 kgs 1st place 3rd place
Atleta Migael Taylor tambe a logra e promé lugá den e kategoria maskulino Junior i na di 2 lugá overall. Den e kategoria aki 5 atleta a partisipá. Total 5 atleta a partisipá den e kategoria Junior Male.
Junior Male
Migael Taylor 85 kgs 81.5 kgs 240 kgs 1st place 2nd place
Den e kategoria maskulino Senior tambe CWF a logra gara no ménos ku 3 título. Jan Dayleg a logra e promé lugá di tantu den su kategoria komo esun overall. Den e kategoria di Senior Male un total 12 atleta a partisipá di kua Kòrsou a bai ku 3 título.
Senior Male
Jan Dayleg 85 kgs 81.7 kgs 228 kgs 1st place 1st place
Ardiles Kroon 85 kgs 83.7 kgs 202 kgs 3rd place
Por konsiderá ku e kompetensha tabata di un nivel haltu, un reto bastante grandi, pero ku e atletanan a sa di sobresalí i saka kara di Kòrsou i di Curaçao Weightlifting Federation. Esaki sigur mirando e temporada hopi kòrtiku pero intensivo ku a train pa e kompetensha aki. CWF ta sumamente orguyoso di su atletanan i tambe di su Coachnan ku a demostrá ku e deporte ta riba un bon kaminda. Despues di un siman di deskanso, e atletanan tur ta preparando pa e próksimo i último kompetensha pa 2016, ku lo ta e kampeonato lokal kombiná torneo invitashonal titulá “Lifting in Paradise”, ku lo tuma lugá djasabra 10 Desèmber 2016.
E deporte di Hisamentu di Peso pa basta tempu no tabata hopi aktivo. Pero apesar di e tiki rekursonan ku CWF tin tantu finansiero komo na espasio i posibilidatnan pa train i unifòrm nan a logra partisipá e aña aki na 3 kampeonato internashonal i 2 torneo internashonal. Partisipashon na kompetenshanan internashonal prinsipalmente si konsiderá ku e deporte ta unu Olímpiko mester di hopi disiplina, training i kontinuidat. CFW ta preparando algun hóben ku ta primintí di sigui saka kara di Kòrsou. P’esei CFW lo apresiá kualke yudansa ku nan por haña pa por yuda kubri e gastunan di training i Coaching internashonal i partisipashon na e diferente kampeonatonan ku tin den Karibe i mundial. Den pasado Kòrsou tabatin partisipante na nivel mundial. Atletanan manera nos miembronan di salon di Fama Beto Adriana, Marcel Betrian, Rudy Monk, Hector Curiel i tambe atletanan manera Chiki Lindeborg, Jossy Flores i hopi mas ku a logra premio i fama internashonal. Esaki ta un di e metanan prinsipal di CWF logra halsa nivel di e deporte di Hisamentu di Peso na Kòrsou i laga mundu re-diskubrí nos potensialnan den e deporte aki.


text:
Bo konosé e tipo di personanan ku ta sufri, pero tòg nan no ta siña for di esaki?
E ta aktua robes unu, dos, tres bia i ainda asina e no ta kambia?
Tin hende ku ta kometé e mesun erornan i pa e motibu ei nan ta biba un bida di sufrimentu i depreshon.
Maske nan risibí konseho I orientashon nan no ta siña. E uniko manera ku bo por yudanan ta lagandonan den un bida di sufrimentu te na momentu ku nan mes reakshoná i tuma e direkshon di nan bida. E persona mes mester hasi un reflekshon profundo, rekonosé ku e no por sigui mas asina. Solamente esnan ku reakshoná lo tin e forsa pa kambia nan historia, probechá e oportunidatnan nobo i biba den pas i felisidat ku un konsenshi trankil.
Reakshoná ta nifiká bandoná tur kos i kuminsá di nobo.


text:
Rooi Afo – Diaranson anochi den careda di 8:30 informacion a drenta cu lo tin un accidente ariba e dam di Rooi Afo.
Den algun minuut patruya di Playa a yega pa tira bista kiko a pasa.
Na nan yegada polis a topa cu un UTV di e compania Extreme Island Tours y Lexus.
Debi cu un di e partidonan no tin of no tawata tin su rijbewijs cu ne a pidi pa polis di trafico. Por a mira cu e impacto tawata frontal, pero kizas cu no tawata core duro esaki no a causa dañonan personal serio.
Algun rato despues a pidi pa un ambulance tambe, door cu un di personanan envolvi tawata sinti dolor.


text:
KRALENDIJK – Durante de e asamblea general di Nashonnan Uni a asigná ofisialmente 5 di novèmber komo Dia Mundial di Tsunami, pa paisnan konsientisá nan habitantenan di e peliger i medidanan di redukshon di e riesgonan di un tsunami.
Relashoná ku e dia aki, Sekretario General di Nashonnan Uni, Sr. António Guterres, a trese dilanti den su komunikado ku órganonan di Nashonnan Uni mester traha ku partnernan rònt mundu pa eduká públiko, pa asina evitá pèrdida di bida ora ku e siguiente tsunami tuma lugá.
Un tsunami ta un seri di ola di laman ku ta move ku velosidat di mas o ménos 800 km/ora riba laman hundu. Na momentu ku e tipo di olanan aki alkansá tera, e ta kousa hopi destrukshon na propiedatnan i tambe kosta bida di hende. Un tsunami por wòrdu generá pa motibu di temblor bou di fondo di laman, erupshon di volkan òf derumbe di tera den laman.
Despues di e tsunami devastadó na desèmber 2004, kaminda alrededor di 230.000 hende a pèrdè nan bida na kostanan di Oséano Indio, komunidat mundial a realisá ku, ounke e frekuensia di un tsunami ta abou, su impakto ta enormemente grandi. Pa e motibu aki e Komishon Oseániko di UNESCO (IOC/UNESCO) a risibí e mandato pa establesé un sistema di alerta pa tsunami rònt mundu.
Den e kuadro aki Servisio Meteorológiko a wòrdu apuntá pa representá Kòrsou den e grupo gubernamental di koordinashon di tsunami pa Region di Karibe i Sentro Amérika. Pues Meteo ta e instituto responsabel pa emití mensahe di alerta pa tsunami, na nòmber di Gobièrnu. Komo parti di programa di IOC/UNESCO, Servisio Meteorológiko ta disponé di teknologia pa registrá i monitoreá temblor den e área di Laman Karibe, tambe posibel menasa pa tsunami i ta kompartí esaki ku tur pais miembro. Na 2010 Meteo a koordiná un grupo di trabou pa identifiká e riesgonan di tsunami pa Kòrsou. Tambe durante di e último añanan Meteo a desaroyá un sistema pa por emití alerta òf atvertensia den ménos ku tres minüt, for di momentu ku konstatá ku e fenómeno natural aki por bira un menasa pa nos isla. E sistema aki ta kontribuí na alertá pueblo di Kòrsou muchu mas lihé i por yuda skapa bida. Na 2012 i 2018 Kòrsou tabata anfitrion di e reunion di grupo gubernamental di koordinashon.
Di e manera aki Meteo lo sigui hasi su esfuersonan konforme tratadonan, pa vigilá wer ekstremo i otro peligernan di naturalesa, pa asina por protehá bida i propiedat di pueblo di Kòrsou.
E potrètnan athunto ta mustra delegadonan na apertura di e reunion di grupo gubernamental di koordinashon di tsunami ku a tuma lugá na aprel 2018 na Santa Barbara Beach and Golf Resort.
E mapa di Kòrsou ta mustra e áreanan kaminda poblashon ta kuri mas riesgo di inundashon (kòrá) den kaso di un tsunami.


text:
Snoa
Un Snoa of Synagoge (greigo σuvaYwYή translitera synagogē, nifikando "assemblidat"; judiu : בית כנסת beyt knesset, nifikando "kas di assemblidat"; (בית תפילה) beyt t'fila, nifikando "kas di resamentu"; שול shul; אסנוגה esnoga; קהל kal) ta un kas religioso di judiu. Ora e ta wordu parti den pida-pida e palabra tambe por nifika "siñando huntu (for di e palabra griego syn, huntu,anto aghoghei, siña of train).
Snoa ta un palabra komun papia komo "shul" dor di hudiunan ortodoks, anto "synagoga" dor di e hudiunan konservativo, anto tambe "Templo" dor di hudiunan reforma. "Snoa" ta un ku por wordu usa dor di tur e sektonan.
Snoanan normalmente tin un hal grandi pa resa (e sanktuario), huntu ku kambernan mas chikitu pa studia i tin biaha un hal sosial I ofisinanan. Un par di snoa tin un kamber separa pa studia e Torah, yamá e beth midrash—בית מדרש ("Kas di estudio").
Snoanan no ta luganan konsekreta, tambe un snoa no ta nesesario pa alabansa. Alabansa hudiu tambe por wordu hasi ora dies hudiu (un minyan) ta asembla. Alabashon tambe por wordu hasi solitariomente of ku mas tiki ku dies hende. Un snoa den senso mas estrikto no ta un templo; e no ta remplasa e templo destrui di Herusalem situá den e suidat di Herusalem.
Den lengua diario, Israelitonan ta usa e palabra bet knesset (kas di assemblidat). Hudiunan di Ashkenazi su desendentenan tradishonalmente ta usa e palabra "shul" (huntu ku e palabra aleman schule, skol) den bida diario. Hudiunan spaño i portugues ta jama e snoa un esnoga. Hudiunan perhiko anto Hudiunan di Karaite ta usa e termino Kenesa, ku ta deriva de e palabra armaniko, anto un par di Hudiu arabier ta husa e palabra knis.


text:
Pagina di Registrashon: Apologia Pastornan/Lidernan
*Atenshon: Registrashon ta sera djadumingu 04 di sèptèmber 2022.
Den e lunanan di febrüari pa aprel Seminario Teológiko Berea (STB) a hiba, ku gran éksito, un kurso sumamente interesante speshalmente pa pastornan i otro lidernan di iglesia. Esaki tabata e kurso di Bibliologia Apologétiko. STB lo ke sigui duna mas di e kursonan aki. Pues, nos di dos kurso, kua ta karga e nòmber Siensia & Fe, lo trata temanan fundamental den apologia*, i lo sirbi komo un base sólido riba kua bo por sigui konstruí i avansá. *Por fabor tuma nota di e Karta di Direktor pa mas informashon.
E trimèster aki lo tin un durashon di 7 siman; djaluna 05 sèptèmber 2022, i ta terminá 17 oktober 2022.
E orario i lokalisashon di e kurso lo ta na Iglesia Grasia Abundante (Zuikertuintjeweg z/n), 18:30-20:00.
E kurso kompletu ta kosta Fl. 150 (ta posíbel pa hasi dos pago di Fl. 75 na inisio di luna). Parehanan kasá ta risibí un deskuento di Fl. 75 riba e montante kompletu.
Por sea stòrt e montante riba nos kuenta di banko: MCB 33985404 òf hasi e pago djaluna 09 mei na Sentro Grasia mes.
Pa mas informashon tokante di e kurso aki, por lesa e karta di direktor dor di klik e link kaminda ta bisa "Karta di direktor".
Pa inskribí, klik aki bou.
Pa kualke pregunta i òf problema bo por kontaktá nos libremente.


text:
TRASH Store recientemente a lansa e coleccion di Fall 2016 pa hende homber. E tendencianan internacional pa locual ta trata...Read more
Si bo sa cu den bo famia cu tin hende ta sufri di sucu of presion halto bo por cuminsa...Read more
Diasabra mainta Marisol Lopez-Tromp a bay duna un keho pasobra pa di tanto biaha parlamento ta haya menasa of palabranan...Read more
Diahuebs ultimo Minister President Mike Eman a anuncia na e klankbordgroep di MFA Paradera cu e hoben profesional Elton Hart...Read more
Pa dokter de Cuba, e cuminsamento di e tratamento aki di dialyse na Dialyse Kliniek, sigur awe Aruba ta sali...Read more
Banco di sanger kier yega mas cerca di pueblo pa por haya mas donante di sanger. Durante un conferencia di...Read more
Awe presidente saliente, Marisol Lopez-Tromp, tabata su ultimo dia sinta como presidente di Parlamento. El a comenta cu e reunion...Read more
Pa minister Alex Schwengle, sigur un clinica asina, manera e dialyse kliniek, ta hopi imporante aunke ta di lamenta cu...Read more
E siman a habri cu Dialyse kliniek ta cumpliendo 35 aña na Aruba pasobra antes tur pashent ta bay pafo...Read more
Unidad Salubridad y Servicio di Colegio EPI ta invita tur mayor/representante di e studiantenan, cu ta den nan prome aña,...Read more
Diamars 20 di September 2016, na Centro di Mary Joan , di 7:00 pa 9:00 PM nos ta warda abo...Read more
Debi na e exito grandi cu e campaña “Ami ta SETAR” a causa e ultimo lunanan, SETAR a dicidi di...Read more
Aruba a conoce su presidente di Parlamento, kende ta Mervin Wyatt-Ras. E no ta un figura desconoci tampoco y tin...Read more
Love4Art Studio ta presenta un exposicion di cuadra na biblioteca for di dia 12 te cu dia 30 di September...Read more
Pachi Damon ta preparando pa su di 40 aña den Farandula como escritor di comedia. P'esey mes ta presenta pa...Read more
Rejuvenate Medi Spa, situa na Noord, a tene un actividad special pa algun miembro di prensa relaciona cu celebracion di...Read more
Diadomingo anochi Minister Otmar Oduber tabatin e placer di yama bon bini na e Secretario General di World Tourism Organization,...Read more
Na final di e anochi di presentacion y premiacion di Feria Social 2.0, director di CEDE Aruba sr. Daniel Tecklenburg...Read more
Dia 1 di October venidero JCI Aruba ta organisando un seminario di “Personal Financial Management” pa e comunidad di Aruba....Read more
ECO Destination Management Aruba & Corsou cu esaki ta anuncia cu e compania lo ta ofreciendo un beca pa bishita...Read more


text:
Nan a lucha pa nan ophetivo i lubidá di nan matrimonio
Konosé e historia di Alexandre i Caroline.
Alexandre Messias ta kasá ku Caroline pa mas ku 21 aña. Nan a konosé otro ora nan tabata den skol sekundario. Ora nan a kuminsá frei, e prioridat di ambos tabata sigui ku nan estudionan, trabou, konkistá bonnan material, en fin, i kasa.
Tur kos tabata kana konforme nan a planea, i asina e prome yu a yega. Felis, nan a sigui ku nan bida. Alexandre a gradua den Matemátika i Caroline den Enfermeria. Ambos a kuminsá tin oportunidatnan pa krese den nan trabou i asina sigui ku rumbo na e konkistanan. Pero den e mesun tempu ku nan tabata lucha pa ophetivonan mas grandi, nan a distansiá for di otro, e matrimonio ya no tabata mesun kos, e bringamentunan a bira konstante i, pa e motibunan aki, Alexandre a asta yega di bai for di kas.
Caroline a kai den depreshon i e mester a bebe hopi remedi. Asta ku un dia, asistiendo e programa “The Love School”, el a logra partisipá di e reunionnan di Terapia di Amor tur djaweps i asina su bida a kuminsa kambia.


text:
“Mi ta e prome Minister President di pais Aruba pero mi no kier ta e ultimo”
8 di maart ta Dia Internacional di Hende Muhe. Pa e ocacion aki, COPPPAL a organisa un conferencia virtual cu diferente hende muhe prominente den nan pais. Durante e conferencia virtual di COPPPAL, Prome Minister Evelyn Wever-Croes a elabora riba e avansenan di hende muhe durante e ultimo decada. Durante añanan 2006-2018, Latino America a conoce un desaroyo grandi den liderazgo di hende muhe como lidernan di diferente pais latino.
Na aña 2006 Michelle Bachelet a ser eligi como presidente di Chile y despues di esaki varios otro hende muhe a ocupa posicionnan clave den Latino America. Na Argentina, Cristina Fernandes de Kirchner a resulta vice presidente, Laura Chinchilla Miranda tabata presidente di Costa Rica, y Dilma V.Rousseff presidente di Brazil. Bolivia, Ecuador, Nicaragua y Panama tambe tabata tin gobierno encabesa pa lidernan femenino prome cu e ‘boom’ aki.
Un experiencia unico pa Prome Minister recientemente tabata e oportunidad cu e tabata tin como lider femenino di pais Aruba di presencia e instalacion di Xiomara Castro como presidente di Honduras.
Pero no ta solamente den region latino lidernan femenino ta creciendo sino tambe na Merca na unda na 2017 Kamala Harris a ser eligi vice-presidente di e pais.
Prome Minister a enfatisa cu e lucha di cada un di e ser femeninonan aki no tabata, no ta y lo no ta uno facil y pa yega na poder no tabata automatico sino un trabou duro y di hopi sacrificio. Sacrificionan di bida priva, familiar y di carera profesional combatiendo prehuicio y den cierto casonan hasta discriminacion di sexo. Sinembargo cada un di nan a logra y e ta un sensacion di orguyo pa mira sernan femenino logra posicionnan clave den comunidad.
Na Aruba tambe e ser femenino ta exitoso y di prome cu e pandemia caba. Na aña 2018 e exito di e muhenan Arubano a ser studia y publica den The New York Times. Durante e pandemia e actornan principal den e maneho pa cu e crisis di Covid tabata hende muhe. Asina mes ta solamente 25% di e cargonan den gobierno y 38% di e asientonan den Parlamento ta ocupa pa hende muhe.
Prome Minister a expresa cu un di su prioridadnan ta pa wak e porcentahe di hende muhe den posicionnan clave crece. Segun Premier Wever-Croes un pais ta beneficia hopi mas si cantidad di ser masculino y femenino den gobierno y parlamento ta den balans y pa na momento di tuma decisionnan clave.
Na final Prome Minister a dedica algun palabra di inspiracion en conexion cu Dia Internacional di Hende Muhe; “Mi kier pidi tur e dama y cabayeronan pa no laga un banda e desaroyo di lidernan femenino. Ban ta mas activo y alerta den logra pa mas hende muhe asumi cargonan politico y gubernamental. Mi ta e prome Minister President di pais Aruba, pero mi no kier ta e ultimo. Ban haci esaki no solamente pa nos laga un miho planeta pa nos yiunan sino miho yiunan pa e planeta”.


text:
WILLEMSTAD – Riba petishon di Ministerio Públiko i bou di guia di un wes komisario, awe den ora nan di mainta a tuma lugá un entrada hudisial na un kas den e área di Mahuma. E entrada aki ta relashoná ku e investigashon Magnus. Durante di e entrada aki a pone beslag riba entre otro telefòn nan móbil i kòmpiuter pa mas investigashon. No tabatin detenshon.
Despues di e asesinato riba señor H.M. Wiels, polis i Ministerio Públiko tabatin indikashon nan ku e yu di Kòrsou E.R.K. di 36 aña lo tabata envolví den e asesinato aki, pero no tabatin sufisiente prueba pa por a pasa over pa su detenshon. Durante di e investigashon Magnus a bin sali na kla ku si tabatin sufisiente prueba pa E.R.K. por a keda sospechá di e asesinato riba R.J.N Conception, kual asesinato a tuma lugá na yanüari 2013 na Caracasbaai. Dia 13 di sèptèmber 2013, E.R.K. a keda detené pa e kaso ei. Awe wes komisario a ordená e enkarselamentu (‘bewaring’) di E.R.K. pa e kaso di asesinato na Caracasbaai.
Riba petishon di Ministerio Públiko, wes komisario awe a ordená e enkarselamentu di E.R.K. pa su envolvimentu den e asesinato di señor Wiels tambe. E investigashon den e kaso di asesinato riba señor Wiels entretantu a progresá di tal forma, ku banda di e tres detenshon nan di djabièrnè, awe E.R.K. tambe por a keda pone bou di aresto preventivo pa e asesinato di señor Wiels.
Pues na e momento aki tin 4 persona detené en konekshon ku e asesinato di parlamentario H.M. Wiels, ya ku e tres persona nan ku a keda detené djabièrnè último en konekshon ku e asesinato di señor Wiels, a presentá awe dilanti di un wes komisario, ku a konkluí ku tantu nan detenshon, komo e prolongashon di nan detenshon (ku ocho dia mas), a bai konforme regla i prosedura nan.


text:
Oranjestad – Rene Bernabela presidente di sindicato Topa a informa nos di johnnyhabibe.net cu riba e aspecto y medida cu e gobierno di gabinete Eman2 ta treciendo y cual ta masacrando e pueblo Arubiano. Por a tuma nota di locual falta ainda pa bin cu otro medida caminda cu poco poco ta biniendo cu e medidanan pa cu e pueblo trahador y e pueblo den su totalidad.
Bernabela ta sigi expresa cu lo bin cu aumento riba recogemento di sushi na cada cas.Den un comunicado ta sali cu gobierno lo cuminsa cobra pa recoge sushi na cada cas aki na Aruba na un suma di afl 35,- pa florin pa luna. Esaki ta e punto culminante despues di tur e otro medidanan ja tuma y dia tras dia ta biniendo mas medida den un un forma indirecto y dirigi strit riba e pueblo.
Sr.Rene Bernabela ta amplia e noticia mas via nos Player:


text:
ORANJESTAD (AAN): E ta wordo considera como un bishitante regular na Aruba. Pero Diasabra cu a pasa, el a fayece na su cas na Hampstead na New Hampshire na Merca cu edad di 82 aña di edad.
Nancy J. Bartlett den pasado tabata lider di Girl Scout, y tabata duna les di economia na scol. E tabata un dama di bon curazon y tabata yuda sirbi cuminda na alumnonan di un otro scol tambe.
E ta un decorador experto di bolo, y a comparti su talento na varios ocasion cu su famia y amigonan.
E tabata bisa semper, cu su viahenan pa pasa vacantie na Aruba tabata hopi special y el a goza hopi di nan. E gusta landa den lama, y a hasta siña su nietonan kico nifica e placer di bay scuba diving.
Su casa mes, John F. Bartlett a fayece na 2004, y un yiu homber di dje, David Bartlett a fayece na 2020.
Diabierna mainta lo tin un acto di despedida na Plaistow, New Hampshire, y su entiero lo bay ta merdia na santana na Hampstead.


text:
PREMIER WEVER – CROES A RICIBI PRESENTACION DI LEERORKEST NA PRINCESS AMALIA BASISSCHOOL
ORANJESTAD – E siman a habri cu un bishita di Prome Minister na Princess Amalia Basisschool caminda cu presencia un bunita presentacion di leerorkest. Leerorkest ta un proyecto entre Minsiterio di Enseñansa, Ministerio di Husticia y Hulanda, enfoca riba inculca e amor y pasion pa musica den muchanan di edad chikito caba.
Premier Wever – Croes a expresa cu a mira muchanan di 2de, 3de y 4de klas cu instrumentonan cu diferente instrumento cu normal bo no ta haya, pero cu e muchanan a siña conoce y descubri un pasion pe. Esey ta algo hopi bunita, Prome Minister a expresa. “Mas trempan nos laga nos muchanan cera conoci cu musica, mas trempan den bida nan por insipra pa musica y esey por yudanan pa ta exitoso tambe den futuro.”
Termindando Prome Minister a gradici Princess Amalia Basischool y leerorkest pa tur e empeño hinca den e trabou. Ta mira cu hopi pasenshi y hopi ora di trabou a bay den e proyecto aki. “E ta inmensamente bunita pa mira kico tur e muchanan a presenta. Un pabien y danki pa expresa amor y dedicacion na nos muchanan.”


text:
Temporada di yobida Tin su peliger pa salud publico
Temporada di yobida
Tin su peliger pa salud publico
ORANJESTAD, Aruba –19 juli 2022: Tur aña di nobo for di luna di juli pa december nos conose como lunanan di yobida. Pa algun esaki ta un bendicion, pa salud publico esaki por ta un peliger.
Yobida ta nifica posibilidad pa sangura brui y ocaciona brote di malesanan transmiti pa sangura manera Dengui, Chikungunya y Zika. Pa evita cu Aruba por enfrenta un brote di e malesanan aki manera den pasado, ta importante pa comunidad completo pone atencion y elimina awa cu ta keda para despues di cada yobida. Sangura mester awa pa por pone su webonan. Si cada persona percura pa rond di su cas no tin awa para, hunto nos por mantene e cantidad di sanguranan rond di nos isla abou y asina reduci e cantidad di malesanan transmiti pa sangura manera Dengui, Chikungunya y Zika. Si bo persona ta sinti hopi molester di sangura, GKMB ta conseha pa haci un bon inspeccion rond di cas y elimina tur awa para. Si despues di haci inspeccion ainda e molester ta continua, por yama GKMB pa informa y nos servicio lo inspecciona e vesindario.
Pa mas informacion tuma contacto cu GKMB na 5855533, sigui nos riba facebook Directie Volksgezondheid DVG Aruba of mail nos na servicio@dvg.aw.


text:
Digicel a saka ganador di pakete ‘All in One’ den promoshon pa SummerFall Concert
Digicel a saka ganador di pakete ‘All in One’ den promoshon pa SummerFall Concert
WILLEMSTAD:- Resientemente Daniela Familia Sanchez a bishitá Digicel Biesheuvel pa risibí su premio. Durante luna di sèptèmber, tur kliente ku a aktivá un Value Plan di Digicel, Postpago òf Hybrid di Digicel a partisipá pa gana un pakete di premio estilo ‘All in One’ ku ta inkluí un weekendstay na Acoya Villa & Suites i 2 karchi premium pa e SummerFall Concert ku ta tuma lugar den luna di novèmber benidero. E plannan ‘All in One’ di Digicel ta ofresé data i roaming rònt di islanan ABC, SMS rònt mundu, tambe yamadanan lokal i internashonal pa Digicel su destinashonnan Tòp 15 i data pa músika- tur esaki na un preis ku, Digicel só por!
Digicel, branding partner di Summer Fall Concert ta invitabo pa e konsierto dia 26 di Novèmber próksimo na Sentro Deportivo Kòrsou ku presentashon di August Alsina, Rick Ross, Big Tigger, Dj Envy, Jeremih, Fat Joe, Meek Mill, Yo Gotti, French Montana i Lill’ Wayne. Fanatikonan por kumpra nan karchi premium òf general pa Summer Fall Concert na Digicel Biesheuvel di djaluna pa djabièrnè for di 8.00am di mainta te ku 5.30pm i djasabra for di 11.00am pa 17.00pm. Pabien na Daniela Familia Sanchez ku djaweps último a tuma su pakete di premio na Digicel Biesheuvel serka Sharvelo Felomina.


text:
Resultadonan di Beisbòl Liga Grandi ayera:
- Colorado Rockies a derota San Diego Padres ku skor di 4-3
- Texas Rangers a pèrdè di Seattle Mariners ku skor di 5-0
- Chicago Cubs kontra Philadelphia Phillies a keda postpone
- Milwaukee Brewers a derota Pittsburgh Pirates ku skor di 6-4 den 13 entrada
- Toronto Blue Jays kontra New York Yankees a keda postpone
- Detroit Tigers a pèrdè di Cleveland Indians ku skor di 7-5
- New York Mets a derota Atlanta Braves ku skor di 7-2
Andrelton Simmons a konektá 3 hit den 4 turno na bate ku 1 kareda empuha. Andrelton tin un promedio di .262
- St. Louis Cardinals a perde di Cincinnati Reds ku skor di 11-0
Partidónan di Liga Grandi pa awe:
- Chicago Cubs kontra Philadelphia Phillies (Doubleheader)
- Kansas City Royals kontra Baltimore Orioles
- Milwaukee Brewers kontra Pittsburgh Pirates
- Toronto Blue Jays kontra New York Yankees
- Boston Red Sox kontra Tampa Bay Rays
- Detroit Tigers kontra Cleveland Indians
- St. Louis Cardinals kontra Cincinnati Reds
- Washington Nationals kontra Miami Marlins
- New York Mets kontra Atlanta Braves
- Oakland Athletics kontra Texas Rangers
- Minnesota Twins kontra Chicago White Sox
- Los Angeles Dodgers kontra Arizona Diamondbacks
- Houston Astros kontra Los Angeles Angels
- Colorado Rockies kontra Seattle Mariners
- San Diego Padres kontra San Francisco Giants
Resúmen:
- Ozhaino Albies a keda nombra komo hungadó di aña pa e ekipo di Rome Braves. Ozhaino e temporada aki den 98 partido a logra un promedio di .310 ku 21 doblete, 29 base roba i 64 kareda anotá. E prestashon ofensivo aki a pone ku algun dia pasa Ozhaino a risibí e distinshon di MVP ofensivo pa e ekipo di Rome Braves i tambe MVP di e ekipo
- Hensley Meulens a keda nombra komo mènedjer di e selekshon di Beisbòl Hulandes ku na novèmber próksimo lo partisipá den e kampionato mundial Premier 12 na Hapon i Chinese Taipei. Den e kampionato di Premier 12 lo hunga e 12 mihó paisnan di mundu pa e título Mundial. Hulanda lo hunga den e promé buèlta kontra Chinese Taipei, Cuba, Canada, Puerto Rico i Italia
Tripel A (Playoff)
- Shawn Zarraga no a konektá hit den 4 turno na bate pa Oklahoma City Dodgers. Shawn tin un promedio di .000
Klase A (Playoff)
- Chris Gaira a konektá 2 hit for di kua 1 doblete den 5 turno na bate ku 1 kareda anota pa High Desert Mavericks. Chris tin un promedio di .300
- Darren Seferina a konektá 2 hit den 5 turno na bate pa Peoria Chiefs. Darren tin un promedio di .222


text:
3 Organisashon a uni forsa riba dia internashonal di personanan ku desabilidat pa bai organisa e promé feria pa selebrá nos abilidatnan otro aña 3 di desèmber 2020 WILLEMSTAD, Fundashon Totolika, Fundashon Pro Bista i Fundashon Alton Paas a bini huntu awe 3 desember...
WILLEMSTAD, Manera ya ta konosi dia 13 di sèptèmber awor kuminsando 9’or di mainta lo tin e konferensia Kòrsou Aksesibel. Ku hopi gratitud Fundashon Alton Paas ta anunsia ku Avila Beach Hotel ta un di e spònsernan i alaves e sitio ku lo karga hinter e konferensia aki...
WILLEMSTAD, zoals het al is aangekondigd, op 13 september aanstaande vanaf 9:00 uur ’s ochtends start de conferentie ‘Kòrsou Aksesibel’. Met veel dank maakt Fundashon Alton Paas bekend dat Avila Beach Hotel de venue is voor deze conferentie waar u uw kennis kan...


text:
E exposicion ta consisti di potretnan capta door di e lens di wowonan di esnan cu ta traha den prensa, caminda ta mustra e miho potret di prensa den e aña anterior, un total di 15 persona ta participa cu nan potretnan den e exposicion e aña aki.
Esaki ta di 15 bes ta organisa e exposicion aki y e aña aki e ta dedica na Sr. Rudolph Haseth y Jason Isenia.
Rookie of the Year a resulta Andrew Vrolijk kende a ricibi e Premio Djiespie.
Ta invita comunidad pa bishita e exposicion aki di mas di 150 potret na Biblioteca Nacional na Oranjestad. E coleccion aki lo ta exhibi na Biblioteca pa un luna.
Minister di Cultura Xiomara Maduro ta felicita y gradici Sr. Leo Vrolijk y su team pa un otro bunita exposicion, como tambe tur esnan cu a participa y a coopera pa realisa un e exposicion aki.


text:
Notifica AO na 527-2782
En conexion cu e situacion actual di COVID-19/ Coronavirus nos ta adapta nos servicio di notifica AO. Entrante awe por notifica AO solamente via 527-2782. Esaki ta conta pa tur asegurado di SVb den sector priva ademas ta conta tambe pa ambtenaar den sector publico.
Notifica AO
Entrante awe tur asegurado mester notifica AO via di telefon 527-2782, y no por notifica AO mas via nos formulario pa notifica AO online of nos Webportaal/Medisoft te proximo aviso. E sistema di Webportaal/Medisoft lo keda habri pa por wak informacion.
Notifica AG
No tin nodo mas pa notifica AG. Den caso cu e trahado ta AO ainda riba e fecha cu ta poni AG e mester notifica AO atrobe via 527-2782.
Control Medico
SVb por lo pronto no lo haci control medico mas, pero lo atende cada yamada individualmente. Lo duna un fecha di AG ademas no lo ricibi control medico. Esaki ta nificia tambe cu na momento cu ta AO ainda riba e dia cu ta poni AG, mester yama 527-2782 atrobe pa notifica AO.
Den caso cu e dokter di control dicidi cu e asegurado mester ricibi un control medico, e asegurado lo wordo informa di esaki y lo ricibi un cita pa pasa SVb.
SVb no lo ricibi ningun hende na SVb pa control medico sin un cita.
Call Center
Den e ultimo dianan SVb a haci su maximo esfuerso pa reenforsa su Call center. Entrante awe e trabaonan pa esaki a keda cla, cual ta nifica cu e tempo pa warda ora di yama lo baha.
Ta importante pues ora di yama pa notifica AO pa tene cuenta cu lo siguiente:
- Orario pa yama ta di 7:00 AM te cu 12:00 PM y di 1:00 PM te cu 4:00 PM, den weekend di 7:00 AM te cu 11:00 AM.
- Ora di yama por fabor keda na liña. Cada yamada ta bay den un rij y ta wordo atendi riba secuencia di entrada. Na momento cu ta cera e telefon y yama atrobe e yamada ta wordo poni full patras den e rij.
- No por notifica AO online te proximo aviso. Esaki ta conta pa sector priva y publico (ambtenaar).
- Ora di yama sigui e instruccion di e operador di SVb. Por fabor tuma bon nota di e fecha di AG.
Nos ta ofrece nos disculpa pa cualkier inconveniencia, masha danki pa e comprension.
Pa mas informacion por tuma contacto cu SVb na info@svbaruba.org.
Pa mas informacion riba COVID-19 bishita https://www.arubacovid19.org.


text:
The content originally appeared on: Diario
Den caso sumario
ORANJESTAD (AAN): Diahuebs mainta den Corte di Husticia a trata e caso sumario cu Claudius Philips cu su abogado mr. Mohamed a cuminsa contra Daury Rodriguez cu su abogado mr. Arendsz-Marchena.
mr. Mohamed ta haya cu inhustamente Rodriguez ta acusa Philips di pedofil. E abogado ta haya cu Philips a worde condena pa pornografia di mucha.
Abogado mr. Arendsz Marchena ta haya cu no por stroba Rodriguez di su libertad di expresion. Na opinion di e abogado, Hues a condena Philips pa pornografia di mucha pero a bisa tambe cu Philips ta co-responsabel pa abusa di mucha.
Abogado y e acusacion inhusto: Abogado mr. Mohamed a bisa Hues cu e caso aki ta bay riba e forma con Rodriguez ta acusa Philips di pedofil. E abogado a menciona un sentencia di Corte, caminda un persona a hay’e ta rectifica pa a yama un otro persona pa pedofil. Hues a bisa cu e conoce e sentencia ey.
mr. Mohamed a bisa Hues cu e ta haya cu ta inhusto cu net despues di fayecimento di defunto Gario, Rodriguez ta acusa Philips di pedofil. Esaki a haya masha hopi atencion y Rodriguez ta crea e impresion cu Philips ta un pedofil, cual absolutamente no ta asina.
E abogado a bisa Hues cu Philips, na 2011 a worde condena pa pornografia di mucha. Philips a tene conferencia di prensa y a splica cu el a haci un fayo. E abogado a sigui bisa cu e palabra pedofil ta un abusador di mucha menor di edad. Rodriguez ta basa su mes riba e sentencia cu Philips a abusa di mucha cual no ta e caso. El a bisa Hues cu a manda carta pa Rodriguez stop y rectifica sino lo cuminsa un caso sumario.
E abogado a bisa cu Rodriguez a laga sa cu e ta cla pa Corte y cu Philips tin hopi caso di pedofil y cu e tin un morto riba su nomber. El a hasta bisa cu e ta considera Philips e pedofil mas grandi na Aruba. mr. Mohamed ta haya cu Rodriguez no tin ningun prueba.
E abogado a bisa Hues cu e publicacionnan di Rodriguez riba social media di Facebook a afecta Philips y su agrupacion Oreo. A para tocamento pa evita problema. E miembronan di Oreo ta worde pinta como simpatisante di pedofil.
mr.Mohamed ta haya cu Rodriguez mester rectifica pasobra el a haci acusacion inhusto contra Philips.
El a bisa Hues cu Rodriguez a haya video di un dama cu lo ta bisa cu el a worde abusa door di Philips pero riba video no ta mira nada cla. mr. Mohamed ta haya cu esey no ta hustifica pa yama Philips pedofil. El a bisa cu segun e dama cu ta acusa Philips, door di publicacion di Rodriguez el a dicidi di publica esaki.
Mohamed a remarca pakico e dama aki no a haci denuncia for di tempo cu esaki a sosode cu ta mas cu 10 aña pasa. El a bisa cu e tempo ey Philips tabata den exterior ta studiando musica. Na opinion di mr. Mohamed, e denunciante anonimo tampoco no tin validez. El a pidi Hues pa ordena Rodriguez rectifica loke el a publica na Juni 2022.
Mohamed a remarca cu mira pornografia di mucha no kiermen cu bo ta un abusador sexual di mucha. El a mustra cu Rodriguez mes 20 aña pasa a worde condena pa algo cu el a haci. E ta haya cu tur hende tin e derecho di rehabilita di loke nan a haci den pasado.
Defensa ta haya cu no mester rectifica: Abogado mr. Arendsz Marchena a bisa Hues cu e pregunta cardinal den e caso ta, si mester para e libertad di expresion di un persona. E abogado ta haya cu e interes di Rodriguez ta pisa mas cu e interes Philips.
El a mustra cu na 2011, Philips a worde condena pa pornografia di mucha y a haya 4 luna di prison condicional y trabao pa comunidad. Na opinion di mr. Arendsz Marchena, den ley penal e pornografia di mucha ta cay den e categoria inmoralidad mescos cu abuso di mucha. El a bisa Hues cu ta Philips mes a download e pornografia di mucha, pues e mes a busca nan y no manera e ta pretende cu accidental el a haya nan riba su laptop.
E nomber pedofil no ta nomber di abuso sexual sino un malesa mental cu mester haya tratamento. E intension di Rodriguez ta pa mustra cu Philips ta un pedofil. E ta haya cu e video di e dama cu ta denuncia Philips, no ta topico di discusion den caso pasobra e mesun dia Rodriguez a kita esaki for di facebook. Segun abogado tin dos denuncia contra Philips.
Hues a pidi pa menciona nomber pero abogado a bisa cu el a papia cu mr. Mohamed y cu e caso ta mucho bieu.
Hues a remarca cu for di unda ta saca cu Philips ta co-responsabel di abuso di mucha. E abogado a menciona e sentencia di 2011, caminda ta menciona esey. E abogado ta haya cu e sentencia di Philips ta haci cu Rodriguez por considera Philips como pedofil. E ta haya cu Hues mester rechaza demanda di Philips.
Pasa video di denuncia di dama: Hues a pidi pa pasa e video cu Rodriguez a post. A pasa esaki den Corte caminda e dama na yoramento ta bisa cu e tabata bay cu su mama na un hotel y cu Philips a abusa di dje den Philips su auto. E ruman homber a haya sa y a forza e dama pa bisa nan mama. E mama no por a soporta esaki y a mata su mes. E dama ta bou tratamento di psicologo.
Hues a bisa cu e dama ta papia di abuso pero el a describi con esaki a sosode? Segun mr. Arendsz Marchena cu si.
Aki mr. Mohamed a bisa Hues cu e dama ta bisa cu Philips a mishi cu ne pero no kier bay den mas detaye. Hues a puntra Philips si e conoce e dama y Philips a desmenti categoricamente di lo tabata cu un mucha den su auto na e hotel. Hues a puntra nomber di e dama y Rodriguez a bisa e nomber.
Hues a sera tratamento di e caso y a bisa cu dia 10 Augustus 2022 lo tin sentencia.


text:
Aruba ta preparando pa ricibi e di 4 edicion di Electric Festival. Cu su
patrocinador principal Aruba Tourism Authority (ATA), e organizador nan
Maurice y Karim Neme conhuntamente cu nan organizacion ta cla pa anuncia
e fechanan di e magno evento aki di 4 dia. Durante e 4 dianan aki Aruba lo
comberti su mes den E ISLA DI MUSICA ELECTRONICO, asina a vocifera e
vocero y co-organizador di Electric Festival. E fechanan di Electric Festival
Aruba lo ta di Diahuebs 1 te cu Diadomingo 4 di September 2016, cu e miho
DJ nan Local y Internacional.
E aña aki bo persona lo nota un diferencia den e concepto ya cu nos ta
trahando pa presenta un concepto diferente cu lo hiba e nomber di Boutique
Life Style. Cu un touch diferente e turistanan lo por purba, disfruta y explora
nos dushi isla di Aruba. Sigur mas e concepto lo bay ta desaroyando nos lo
divulga mas informacion na boso mas y mas di e concepto nobo aki. Electric
Festival un biaha mas inovando pa Abo y nos Turista nan por tin un
experiencia unico.
Edicion nan anterior tabata super exitoso, cual a wordu bishita pa mas di 15
mil hende, tanto den 2013 2014 y 2015 cu artistanan manera Chus &
Ceballos, Dave Clarke, DJ Chukie, Erick Morillo, Fellow, KnifeParty, Lil John,
Loco Dice, Maarten Vorwerk, Mike Henderson, Nicole Moudaber, Nervo,
Afrojack, Party Squad, Paco Osuna, ALX, No Eat No Sleep, Partaii, REVOLT TV,
Slash, Stacey Pullen y hopi mas.
Turistanan no a yega di rumannan bisiña so manera Curaçao, Bonaire,
Surinam, Venezuela y Colombia, sino tambe di Brasil, Argentina, EE.UU.,


text:
Amplia nos lugar di hunga di kleuter: egalisa un pida di cura cu santo; traha un zandbak (cu su tapadera); traha (y verf) co'i hunga di palo; traha un afdak chikito pega cu e gymzaal.
0 Boluntario falta ainda
Diasabra • 08:00 - 14:00
Jupiterstraat 23, Oranjestad
Oranjestad Oost
Oranjestad Oost
Pafo
15 / 15 Boluntario
5 Boluntarionan di bo organisacion
5 Boluntarionan di bo organisacion
Prinses Amalia Basisschool
Roelien
Hofman
5885890
Maureen
Roa
5885890
Nos tin un lugar di hunga pa kleuter cu un klimrek, schommel y glijbaan, pero mester di mas coi' hunga pa muchanan por usa nan fantasia ora di hunga pafo y pa nos haya mas diferente coi' hunga pa muchanan. Nos mester di boluntario cu por juda nos pa egalisa: dus cu por carga kruiwagen; boluntario cu por traha cu ontwerp pa traha un zandbak y differente coi 'hunga (zagen, timmeren); boluntario cu por verf y decora cu verf. Tambe nos ta desea di planta algun mata, preferiblemente di Aruba, dus nos mester di ayudo cu coba buraco (ta kalishi).


text:
WILLEMSTAD — Riba djadumingu 21 di novèmber último, nos laboratorio nashonal a organisá un ‘Diabetis Tour’, kaminda e Bùs di Salú a bishitá diferente bario pa duna oportunidat na tur hende bin midi nan suku grátis.
E ‘tour’ aki ta en konekshon ku e Dia Internashonal di Diabétis riba 14 di novèmber. Den kuadro di e programa edukativo i preventivo di ADC relashoná ku e tema diabétis, a organisá un ‘tour’ kaminda e bùs a bishitá misa di Janwé, Barber i Plenchi Shon Tin na Boca Sami.
Na tur tres lokalidat e bùs a keda bon bishitá. Personanan di diferente edat a bini spesial pa kontrolá nan suku, hasi pregunta i risibí informashon.
Pa ADC ta un honor pa kontribuí na prevenshon i salubridat di nos komunidat. ADC su Bùs di Salú lo sigui kore den barionan pa asina duna oportunidat na un i tur pa kontrolá nan salú.


text:
Climbing the Corporate Ladder | Carlos Tapias Director of Finance Tropical Bottling Company
Manage episode 284651605 series 2801599
Abo ta puntra bo Mes kiko ta rekeri pa bo crece den e Mundo corporativo ?
Den e episodio aki nos a tene un combersacion cu Carlos Tapias Director of Finance di Tropical Bottling Company, ariba e tema di "climbing the corporate ladder", cu un enfoke ariba kico eta rekeri pa crede den e mundo corporativo.
Spoiler alert!
Carlos a conta nos cu un di e tip nan mas importante pa crece ta cuminsa cu bo "Work ethics", bo conocemento di e materia y educacion sigur ta importante pero mas cu esey ta bo disciplina cu bo a trece na trabou, cu ta wordo refleha den bo profesionalismo (yega na ora, meet deadline, haci loke bo a bisa bo ta bai haci, y tuma responsibilidad pa bo fout nan).
Na banda di esaki Carlos a conta nos cu mentors tambe ta importante, pasobra di bo mentors bo por siña y sea humilde y habri pa e feedback y semper no obstante e rol cu bo tin trata tur hende cu respet y realisa e rol cu bo tin den bo organisacion. Un tip ora di mentors - Carlos a duna nos cu ora bo identifica un mentor - puntra e persona aki semper pa feedback despues di un meeting, of un presentacion pa asina bo haya sa con bo a comporta. Tin biaha como young profesionals den nos entusiasmo nos mester siña ainda ki ora pa papia y ki ora no - y mentors por yuda bo cu esaki
Ora ta trata di Liderazgo - Carlos a comparti cu mester semper haya un balans, entre "soft and hard" pero cu e aspecto mas importnate ta pa trata tur hende bon. Y por ultimo Carlos a conta nos cu pa subi e trapi den e mundo corporativo nos mester ta bon na cas, y tambe bon di salud pues semper take care di bo famia y bo mes.
Tune in y haya sa mas!
123 afleveringen